# Soroll sòlid

## Visió general

Exemple de soroll sòlid turbulent

Aplicació del filtre Soroll sòlid

El soroll sòlid és un generador de textura. Recordeu que aquest soroll és sempre gris, inclús si s'aplica en una imatge amb moltes coloraines (no importa l'aspecte de la imatge original, aquest filtre sobreescriu completament qualsevol fons existent de la capa a la qual s'aplica). Aquesta és també una bona eina per a crear mapes de desplaçament per a l'eina Transformació per deformació o per al filtre Mapa de relleu. Amb l'activació dels paràmetres de «turbulència», els resultats s'assemblen una mica a núvols reals.

## Activació del filtre

Aquest filtre es troba en el menú principal Filtres Mostra Soroll Soroll sòlid....

## Opcions

Opcions del filtre Soroll sòlid

Predefinits, Tipus d'entrada, retallat, opcions de barreja, previsualització, Vista dividida
Mida X
Mida Y

  Aquests lliscadors controlen la mida i la proporció de les formes del soroll en les direccions X (horitzontal) i Y (vertical). El rang va de 0,1 a 16,0.

Detall

  Aquest control augmenta el nivell de detall a la textura de soroll sòlid. El valor més alt dona el nivell de detall més gran, el soroll sembla que estigui fet d'esprai o de petites partícules, i crea una sensació de duresa. Un valor baix crea una textura més suau i nuvolosa.

Enrajolat

  Si marqueu Enrajolat obtindreu un soroll que podreu utilitzar com a rajoles. Per exemple, podreu utilitzar-lo com a fons d'una pàgina HTML i les vores de les rajoles s'uniran a la perfecció.

Turbulent

  Si marqueu aquesta opció obtindreu efectes molt interessants, quelcom molt similar a l'oli dins l'aigua, o als núvols de fum, o als teixits vius, o bé a una taca de Rorschach.

Llavor aleatòria

  Aquest filtre controla l'aleatorietat del filtre. Si s'utilitza la mateixa llavor aleatòria en la mateixa situació, el filtre produirà el mateix resultat. Una llavor diferent produeix resultats diferents. S'hi pot introduir una llavor aleatòria de forma manual o de forma aleatòria fent clic al botó Llavor nova.

Filtres Renderització Soroll sòlid
Soroll sòlid