# El GIMPressionista

## Panoràmica

Exemple del filtre El GIMPressionista

Imatge original

Filtre El GIMPressionista aplicat

Aquest filtre pot fer el que fan els filtres Cubisme i Efecte tapís, i molt més. Dona a la imatge l'aspecte d'una pintura. Com si la imatge es tornés a pintar sobre un paper i amb un pinzell que haguéssiu triat. Funciona en la capa o selecció activa.

## Activació del filtre

El filtre es troba en el menú principal Filtres Artístic GIMPressionista....

## Opcions

Opcions del GIMPressionista

Aquest diàleg és una àrea de previsualització a l'esquerra, sempre visible, i moltes opcions del GIMPressionista organitzades en pestanyes.

### Previsualització

Tots els canvis de la configuració apareixeran a la previsualització sense que afecti la imatge fins que no es faci clic a D'acord. El botó Actualitza actualitzarà la finestra de la previsualització (no és automàtica: GIMPressionista té molta feina per a fer), i el botó Reinicia retorna a la imatge original.

### Pestanya predefinits

Les opcions de la pestanya Predefinits

El GIMPressionista té molts paràmetres que en combinar-se produeixen un nombre astronòmic de possibilitats. Per això estaria bé desar els predefinits interessants, i si cal, enviar-los a l'autor del connector si és excepcional. Per contra, la complexitat de tots aquests paràmetres fa difícil la comprensió i preveure com funciona cadascun.

Opcions dels predefinits

Desa l'actual

  Desa la configuració actual. Podeu posar un nom a la casella d'entrada i posar una breu descripció al diàleg que apareix.

Aplica

  Permet carregar els predefinits seleccionats de la llista desplegable.

Suprimeix

  Elimina el predefinit seleccionat. Només es poden eliminar els predefinits que s'hagin creat.

Actualitza

  Actualitza la llista de predefinits.

### Pestanya paper

Opcions de la pestanya Paper

Aquesta pestanya es refereix a la textura del llenç on es pinta la imatge. Teniu una llista de textures i una Previsualització de la textura seleccionada. Es mostra una explicació per cada textura que es selecciona.

Opcions de paper

Inverteix

  Inverteix la textura del paper: el que està buit es torna relleu i viceversa.

Superposa

  Aplica el paper tal qual, sense relleu. Com si el paper transparent s'hagués sobreposat a la imatge.

Escala

  Especifica l'escala de la textura (en % de l'original): controla el gra de la textura.

Relleu

  Especifica la quantitat de relleu per a aplicar (3-150).

### Pestanya pinzell

Opcions de la pestanya Pinzell

Pinzell és un terme general per a qualsevol material utilitzat per a pintar. Hi ha una llista de pinzells disponible per a seleccionar al Mostrari.

Opcions del Pinzell

Gamma

  Canvia la gamma (lluminositat) del pinzell seleccionat. La correcció gamma aclareix o enfosqueix els tons mitjans.

Selecciona

  També podeu utilitzar un patró pel pinzell que hàgiu creat per a seleccionar la imatge (botó fletxa a la línia Seleccionar). Per a ser tingut en compte pel GIMPressionista, aquesta imatge ha d'estar a la pantalla abans d'iniciar el filtre. Per descomptat, no utilitzeu grans imatges.

  Si la imatge té diverses capes també es mostraran a la llista Selecciona, i podran servir de pinzell. Quan es selecciona una capa, apareix la previsualització del pinzell i el pinzell normal es desselecciona.

  El botó Anomena i desa permet desar el pinzell seleccionat.

Relació d'aspecte

  Especifica la proporció del pinzell, alçada (0 -1) i amplada (0 +1).

Relleu

  Ajusta la quantitat de pintura que s'utilitza per a cada pinzellada. Pot evocar una pintura feta amb espàtula.

### Pestanya orientació

Opcions de la pestanya Orientació

Aquesta pestanya permet ajustar l'orientació de les pinzellades. Un pintor no sempre pinta les pinzellades amb un mateix angle. Per a realitzar alguns efectes, es pot variar l'orientació.

Opcions d'orientació

Direccions

  Amb aquesta opció es pot establir quants cops el pinzell passarà pel mateix lloc, amb una direcció diferent cada vegada, aconseguint una pintura cada cop més gruixuda.

Angle inicial

  Especifica la direcció general de les pinzellades, l'angle des del qual s'iniciarà la pinzellada. Les direccions es trien per a donar una mica de moviment a la imatge.

Interval de l'angle

  Especifica l'angle, el sector, la pinzellada del ventall.

Orientació

  Especifica la direcció de les pinzellades.

  Valor

    Permet al valor (lluminositat) de la regió determinar la direcció de la pinzellada.

  Radi

    La distància des del centre de la imatge determina la direcció de la pinzellada.

  Aleatori

    Selecciona una direcció aleatòria per cada pinzellada.

  Radial

    Permet que la direcció des del centre determini la direcció de la pinzellada.

  Fluid

    En aquest cas no és la direcció: les pinzellades segueixen un patró fluctuant.

  To

    Fa que el to de la regió determini la direcció de les pinzellades.

  Adaptable

    Se selecciona la direcció del pinzell que més s'ajusta a la imatge original.

  Manual

    El botó Edita obre l'Editor del mapa d'orientació. Permet establir les direccions manualment.

### Mida de la pestanya

Opcions de la pestanya Mida

Aquesta pestanya permet establir el nombre de mides dels diferents pinzells que s'utilitzaran per a pintar, els límits de variació d'aquestes mides i els criteris utilitzats per a determinar-los.

Opcions de la mida

Podeu especificar el nombre de mides del pinzell que s'utilitzaran.

Mides

  Especifica el nombre de mides del pinzell per a utilitzar.

Mida mínima
Mida màxima

  Les mides del pinzell estan entre aquests dos valors. Com més gran sigui la mida més gran és l'amplada i la longitud de la pinzellada.

Mida

  Teniu opcions per a especificar com es determinarà la mida de la pinzellada.

  Valor

    El valor (lluminositat) determinarà la mida de la pinzellada.

  Radi

    La distància des del centre de la imatge determina la mida de la pinzellada.

  Aleatori

    Seleccioneu una mida a l'atzar per cada pinzellada.

  Radial

    Permet que la direcció des del centre determini la mida de la pinzellada.

  Fluid

    En aquest cas no és la longitud: les pinzellades segueixen un patró fluctuant.

  To

    El to de la regió determina la mida de la pinzellada.

  Adaptable

    Selecciona la mida del pinzell que més s'acosta a la imatge original.

  Manual

    El botó Edita obre l'Editor del mapa de la mida. Permet establir les mides de les pinzellades.

### Emplaçament de la pestanya

Opcions de la pestanya Emplaçament

En aquesta pestanya s'estableix la distribució de les pinzellades.

Opcions d'emplaçament

Emplaçament

  Al de l'Editor del mapa d'orientació, totes les fletxes petites semblen un fluid al voltant d'objectes. Dins d'aquest fluid, les pinzellades es poden donar de dues maneres:

  Aleatòriament

    Les pinzellades es donen a l'atzar. Això produeix una pintura més realista.

  Distribuït uniformement

    Les pinzellades es distribueixen uniformement al llarg de la imatge.

Densitat de la pinzellada

  Com més gran sigui la densitat, més juntes són les pinzellades. Si la densitat és baixa, el paper o el fons poden ser visibles en zones sense pinzellades.

Centrat

  Focalitza les pinzellades al centre.

### Color de la pestanya

Opcions de la pestanya Color

En aquesta pestanya podeu ajustar el color de la pinzellada.

Opcions del color

Color

  Podeu establir de dues maneres el color de la pinzellada:

  Mitjana sota el pinzell

    El color de la pinzellada es calcula a partir de la mitjana de tots els píxels de sota el pinzell.

  Centre del pinzell

    Mostreja el color des del píxel del centre del pinzell.

Soroll del color

  Aquest lliscador amb la casella d'entrada, permet introduir soroll en el color de la pinzellada, i es veurà menys homogeni.

### Pestanya General

Opcions de la pestanya General

En aquesta pestanya es pot establir el tipus de fons i el relleu de les pinzellades.

Opcions generals

Fons
  Conserva l'original

    La imatge original s'utilitzarà com a fons.

  Des del paper

    Copia la textura del paper seleccionat com a fons.

  Sòlid

    Fent clic al botó de color podeu seleccionar un fons de color sòlid.

  Transparent

    Utilitzeu un fons transparent. Només les pinzellades pintades seran visibles. Aquesta opció només està disponible si la imatge té un canal alfa.

Pinta les vores

  Si està desactivada, no hi haurà una fina vora al voltant de la imatge.

En mosaic

  Si està activada, a la imatge resultant no se li veuran les juntes. El costat dret s'ajustarà amb l'esquerre, i la part superior amb la part inferior. Això és útil per un fons de pàgina web.

Ombra caiguda

  Afegeix un efecte d'ombra a cada pinzellada.

Vora enfosquida

  Quantitat per a enfosquir les vores de la pinzellada. Això incrementa el relleu o el gruix de la pintura.

Foscor de l'ombra

  Regula la foscor de l'ombra.

Profunditat de l'ombra

  Regula la distància sobre la qual s'estén l'ombra.

Difumina l'ombra

  Regula el difuminat de l'ombra caiguda.

Llindar de desviació

  Podeu establir la tolerància de les seleccions adaptatives de la mida del pinzell.

Filtres Artístic El GIMPressionista
El GIMPressionista