# Com solucionar les finestres i els diàlegs que falten

## Falten totes les finestres de l'eina

Els diàlegs de l'eina han desaparegut (utilitzeu TAB)

Finestra principal del GIMP amb diàlegs d'eines ocults mitjançant TAB.

Quan només veieu la finestra de la imatge i cap de les finestres de l'eina, és probable hagi premut TAB per accident. Aquesta és la drecera per defecte per a mostrar o amagar tots els acobladors.

Per a solucionar-ho, torneu a prémer TAB. Alternativament, podeu utilitzar Finestres Amaga els acobladors per a commutar entre mostrar i amagar.

De vegades, l'ús de TAB per a ocultar els diàlegs de l'eina no funciona. Això passa quan el focus està dins dels diàlegs de l'eina en lloc de a la imatge. Per a posar-hi remei, centreu el focus en la imatge o utilitzeu l'ordre de menú esmentada anteriorment.

## Falta el diàleg d'opcions de l'eina

Restaura el diàleg d'opcions de l'eina que falta

Restaura el diàleg d'opcions de l'eina que falta mitjançant l'element de menú Afegeix pestanyes.

El diàleg Opcions de l'eina es pot tancar per accident. Per a recuperar-lo, feu clic al petit triangle de la part superior dreta de l'acoblador. Això obre un menú.

Des d'aquest menú trieu Afegeix pestanya i, a continuació, Opcions de l'eina.

També podeu utilitzar Finestres Diàlegs acoblables Opcions d'eina. En aquest cas, el diàleg pot aparèixer en un acoblador diferent del que voleu. Si això succeeix, agafeu la pestanya que diu Opcions d'eina i arrossegueu-la fins on la necessiteu.

Per assegurar-vos que aquest o qualsevol altre diàleg no es mogui o es tanqui per accident, podeu blocar-lo a l'acoblador on es troba. Per a habilitar-ho, feu clic al petit triangle de la part superior dreta de l'acoblador. Això obre un menú on hauríeu de triar Bloca la pestanya de l'acoblador (tret que ja estigui marcada).

## Falten algunes de les icones de l'eina

Les eines amb una funció similar ara s'agrupen per defecte. Per a veure les altres icones d'un grup, moveu el ratolí per sobre d'una icona. Depenent de la configuració de preferències (vegeu més avall) podeu veure les altres icones d'un grup simplement planant amb el cursor o després de fer clic a la icona. El petit triangle del cantó inferior dret de les icones de l'eina ens diu que hi ha més icones en aquest grup.

Les preferències de la caixa d'eines tenen l'opció de desactivar l'agrupació, però també per a canviar els grups o fer-ne de nous.

## Falta l'àrea que mostra les imatges obertes a la part superior

Com explicar-ho: esteu utilitzant el mode de finestra única i la barra de pestanyes de la part superior que mostra quines imatges heu obert no hi és.

Com solucionar-ho: aneu al menú Finestres Mostra les pestanyes i assegureu-vos que Mostra les pestanyes està marcat.