# Elimina els pics

## Resum

Aquest filtre s'utilitza per a llevar petits defectes, restes de pols o ratlles d'una imatge escanejada, i també treure l'efecte moaré d'una imatge escanejada d'una revista. Hauríeu de seleccionar els defectes abans d'aplicar-lo, per a evitar canvis no desitjats en altres àrees de la imatge. El filtre reemplaça cada píxel amb el valor mitjà dels píxels en el radi definit.

## Activació del filtre

Aquest filtre es troba al menú principal Filtres Millora Elimina els pics....

## Opcions

Opcions del filtre Elimina els pics

Previsualització

  Quan s'activa, l'ajust dels paràmetres es mostra en temps real en la previsualització.

Mediana
  Adaptable

    Adapta el radi a la imatge o al contingut de la selecció analitzant l'histograma de la regió del voltant del píxel objectiu. El radi adaptat sempre serà igual o menor que el radi especificat.

  Recursiu

    Repeteix l'acció del filtre amb què es troba reforçat.

Radi

  Estableix la mida de la finestra d'acció des d'1 (3x3 píxels) fins a 20 (41x41). Aquesta finestra es mou sobre la imatge, i el seu color se suavitza, així s'hi lleven les imperfeccions.

Nivell de negre

  Inclou només els píxels més clars que el valor configurat en l'histograma (-1-255).

Nivell de blanc

  Inclou només els píxels més foscos que el valor configurat en l'histograma (0-256).

Filtres Millora Elimina els pics
Elimina els pics