# Tasques habituals

Aquest tutorial està basat en text i imatges de Carol Spears, Copyright © 2004. El tutorial original el podeu trobar en línia a .

## Objectius

El GIMP és un potent programa d'edició d'imatges amb moltes opcions i eines. No obstant això, també és molt adequat per a tasques petites. Els tutorials següents estan destinats a aquells que volen dur a terme aquestes tasques comunes sense haver d'aprendre tots els secrets del GIMP i dels gràfics per ordinador en general.

Esperem que aquests tutorials no només us ajudin amb les tasques habituals, sinó que també us preparin per a aprendre eines i mètodes més complexos més endavant, quan tingueu temps i inspiració.

Obre una imatge mitjançant Fitxer Obre... des de la finestra d'imatge.

## Canvieu la mida d'una imatge per a la pantalla

Teniu una imatge molt grossa, potser d'una càmera digital, i voleu redimensionar-la perquè es mostri bé en una pàgina web, un fòrum en línia o un missatge de correu electrònic.

El primer que podeu veure després d'obrir la imatge és que el GIMP obre la imatge a una mida lògica per visualitzar-la. Si la imatge és molt gran, com la imatge de mostra, el GIMP estableix el zoom perquè es mostri bé a la pantalla. El nivell de zoom es mostra a la barra d'estat a la part inferior de la finestra de la imatge. Això no canvia la imatge real.

Una altra cosa que es pot mirar en la barra de títol és el mode. Si el mode és «RGB» en la barra de títol, tot és correcte. Si indica Indexat o Escala de grisos, consulteu .

Seleccioneu Imatge Ajusta la mida de la imatge.... Podeu fer clic-dret sobre la imatge per obrir el menú, o utilitzar el menú a la part superior de la finestra d'imatge.

Diàleg per a ajustar la imatge en píxels

La unitat de mesura per a mostrar una imatge en la pantalla és el píxel. Podeu veure que el diàleg té dues seccions: una per a l'amplada i l'alçada i una altra per a la resolució. La resolució s'aplica només a la impressió i no té cap efecte sobre la mida de la imatge quan es mostra en un monitor o un dispositiu mòbil. La raó és que dispositius diferents tenen grandàries diferents de píxels, i així una imatge que es mostra en un dispositiu (com un telèfon intel·ligent) amb una certa mida física, es mostrarà en un altre dispositiu (com ara un projector LCD) en una altra mida. Per a mostrar una imatge en la pantalla, podeu ignorar aquest paràmetre. Per la mateixa raó, no feu servir una unitat de mesura diferent del píxel en els camps alçada / amplada.

Si coneixeu l'amplada desitjada, introduïu-la en el diàleg a la part superior on diu Amplada. Això es mostra en la figura anterior. Si no teniu aquest número en ment, trieu una amplada adequada per a l'ús desitjat. Les mides de pantalla habituals varien entre 600 píxels per a telèfons més senzills i 1920 píxels per a una pantalla HD.

Quan canvieu una de les dimensions de la imatge, el GIMP canvia proporcionalment l'altra dimensió. Per a canviar l'altra dimensió, consulteu la . Tingueu en compte que quan canvieu les dues dimensions arbitràriament, la imatge s'estirarà o s'aixafarà.

Tutorial
Imatge Ajusta la mida

## Canviar la mida d'una imatge per a imprimir

Com s'ha comentat anteriorment, els píxels no tenen una mida establerta en el món real. Quan us proposeu imprimir una imatge en paper, el GIMP ha de saber com de gran és cada píxel. Utilitzem un paràmetre anomenat resolució per a establir la relació entre píxels i unitats del món real, com ara polzades.

Per defecte, la majoria d'imatges s'obren amb la resolució establerta a 72. Aquest número va ser triat per raons històriques, ja que era la resolució de les pantalles en el passat, i significa que quan s'imprimeix, cada píxel és 1/72 d'una polzada d'ample. Quan s'imprimeixen imatges que es prenen amb càmeres digitals modernes, això produeix imatges molt grans però gruixudes amb píxels visibles. El que volem fer és dir-li al GIMP que l'imprimeixi amb la mida que tenim al cap, però no alterar les dades dels píxels per no perdre qualitat.

Per canviar la mida d'impressió, seleccioneu Imatge Mida d'impressió.... Seleccioneu una unitat de mida amb la qual estigueu còmodes, com ara polzades. Establiu una dimensió, i permeteu que el GIMP canviï l'altra proporcionalment. Ara examineu el canvi de resolució. Si la resolució és de 300 píxels per polzada o més, la qualitat de la imatge impresa serà molt alta i els píxels no es veuran. Amb una resolució d'entre 200 i 150 ppp, els píxels es notaran, però la imatge serà bona sempre que no s'inspeccioni massa de prop. Els valors inferiors a 100 són visiblement gruixuts i només s'han d'utilitzar per al material que es veu des de lluny, com ara rètols o cartells grans.

Diàleg per a configurar la mida d'impressió

Tutorial
Imatge ajustar la mida

## Comprimint imatges

Imatge d'exemple per a desar en JPEG

Si teniu imatges que ocupin molt d'espai en el disc, podeu reduir aquest espai fins i tot sense canviar les dimensions de la imatge. La millor compressió d'imatge s'aconsegueix amb el format JPG, però fins i tot si la imatge ja està en aquest format, generalment podeu aconseguir que ocupi menys espai, ja que el format JPEG té un esquema de compressió adaptatiu que permet desar variant els nivells de compressió. L'inconvenient és que, com menys espai ocupi la imatge, més detall de la imatge original perdeu. També hauríeu de tenir en compte que en desar repetidament en el format JPEG es provoca cada vegada més degradació en la imatge.

Les imatges es carreguen i es desen en fitxers .XCF. La imatge JPG s'ha carregat com a XCF. El GIMP ofereix Sobreescriviu el nom de la imatge.jpg o Fitxer Exporta com a per a obrir el diàleg Exporta la imatge.

Diàleg Exporta la imatge

El diàleg s'obre amb el nom del fitxer ja escrit al quadre Nom, amb l'extensió .png per defecte. Suprimiu l'extensió existent i escriviu JPG, i el GIMP determinarà el tipus de fitxer des de l'extensió de fitxer. Utilitzeu la llista d'extensions de fitxer, marcada amb roig en la figura anterior per a veure els tipus admesos pel GIMP. Les extensions admeses canvien en funció de les biblioteques instal·lades. Si el GIMP es queixa, o si el JPEG està desactivat en la llista d'extensions, cancel·leu i aneu a . Un cop fet això, feu clic a Exporta. Això obre el diàleg Exporta la imatge com a JPEG que conté el control de qualitat.

El diàleg Exporta com a JPEG fa servir valors predeterminats que redueixen la mida del fitxer i mantenen una bona qualitat visual. Aquesta és la manera més segura i ràpida de fer-ho.

Exemple per a un JPEG amb una compressió moderada

Qualitat: 90 (predeterminat); Mida: 33.7 KiloBytes

Qualitat: 75; Mida: 20,1 kilobytes

Reduïu la Qualitat de la imatge per fer-la encara més petita. La qualitat reduïda degrada la imatge, així que assegureu-vos de marcar Mostra la previsualització a la finestra de la imatge per a mesurar visualment la degradació. Una configuració de Qualitat a 10 produeix una imatge de molt baixa qualitat que utilitza molt poc espai en el disc. Una qualitat a 75 produeix una imatge raonable utilitzant molt menys espai en el disc, que, al seu torn, es carregarà molt més ràpid en una pàgina web. Tot i que la imatge està una mica degradada, és acceptable per al propòsit previst.

Per a acabar, ací hi ha una comparació de la mateixa imatge amb diversos graus de compressió:

Exemple per a un JPEG amb molta compressió

Qualitat: 10; mida: 3,4 kilobytes

Qualitat: 40; mida: 9,3 kilobytes

Exemple per a un JPEG amb una compressió moderada

Qualitat: 70; mida: 15,2 kilobytes

Qualitat: 100; mida: 72,6 kilobytes

Tutorial
Imatge desa

## Escapça una imatge

Imatge d'exemple per a retallar

Imatge font

Imatge després d'escapçar

Hi ha moltes raons per a escapçar una imatge; per exemple, ajustar una imatge per a omplir un marc, eliminar una part del fons per a ressaltar l'objecte principal, etc. Hi ha dos mètodes per a activar l'eina Escapça. Prémer el botó en la caixa d'eines o usar Eines Eines de transformació Escapça en la finestra d'imatge. Això canviarà el cursor i us permetrà fer clic i arrossegar una forma rectangular. El botó en la caixa d'eines és la millor manera de seleccionar qualsevol eina.

Seleccionar una regió per a escapçar

Feu clic sobre un cantó de l'àrea d'escapçada desitjada i arrossegueu el ratolí per a crear el rectangle d'escapçada. No cal que sigueu acurats perquè després podeu canviar la forma exacta del rectangle.

Diàleg per a escapçar

Opcions de l'eina Escapça amb l'opció Relació d'aspecte fix
Retalla rectangle amb una relació d'aspecte fix

Després de completar el moviment clic-i-arrossega, es mostra al llenç un rectangle amb regions especials. A mesura que el cursor es mou sobre les diferents àrees de l'àrea escapçada seleccionada, el cursor canvia. A continuació, podeu arrossegar els cantons o les vores del rectangle per a redimensionar l'àrea seleccionada. Com es mostra a la figura anterior, a mesura que es redimensiona l'àrea escapçada, es mostren les dimensions i la relació a la barra d'estat. Feu doble clic dins del rectangle o premeu Retorn per a completar l'escapçament. Consulteu per a obtenir més informació sobre escapça en el GIMP.

Si voleu retallar la imatge en una relació d'aspecte específica, com ara un quadrat, assegureu-vos que les opcions de l'eina són visibles (Windows Dockable Dialogs Tool Options). A les Opcions d'eina acoblables, marqueu la marca al costat de Relació d'aspecte fix. Escriviu la relació d'aspecte desitjada a la caixa de text de sota, com ara 1:1.

També teniu controls per a canviar l'aspecte: de paisatge a retrat. Després d'haver definit la relació d'aspecte, arrossegueu un dels cantons del rectangle escapçat per a actualitzar-ho. El rectangle canvia a la proporció escollida i, quan l'arrossegueu, hauria de mantenir aquesta proporció.

Tutorial
Imatge escapça

## Trobar informació sobre la imatge

Quan us calgui trobar informació sobre la imatge, seleccioneu Imatge Propietats de la imatge des del menú de la imatge. El diàleg Propietats de la imatge conté informació sobre la mida, la resolució, el mode d'imatge i molt més.

Vegeu també .

Diàleg Propietats de la imatge

Tutorial
Imatge informació

## Canvia el mode

Com amb qualsevol altra cosa, les imatges venen de diferents tipus i tenen propòsits diferents. De vegades, una mida petita és important (per a llocs web) i d'altres vegades, conservar una gran profunditat de color (per exemple, un retrat familiar) és el que voleu. El GIMP pot gestionar tot això, principalment convertint entre tres modes d'imatge fonamentals, per via d'Imatge Mode a la part principal. menú. Aquests tres modes disponibles són:

RGB: aquest és el mode predeterminat, utilitzat per a imatges d'alta qualitat i capaç de mostrar milions de colors. Aquest també és el mode per a la majoria de la vostra obra d'imatge, incloent-hi ajusta la mida, escapça i fins i tot capgira. En mode RGB cada píxel té tres components diferents: R->vermell, G->verd, B->blau. Cada un pot tenir un valor d'intensitat de 0 a 255. El que veieu en cada píxel és una combinació additiva d'aquests tres components.

Indexat: aquest és el mode utilitzat normalment quan la mida del fitxer és preocupant, o quan treballeu amb imatges amb pocs colors. Es tracta d'utilitzar un nombre fix de colors (256 o menys) perquè tota la imatge representi els colors. Per defecte, quan canvieu una imatge a una imatge amb paleta, el GIMP genera una paleta òptima per a representar millor la imatge.

Diàleg Converteix la imatge a colors indexats

Com és d'esperar, atès que la informació necessària per a representar el color de cada píxel és menor, la mida del fitxer és més petita. No obstant això, a vegades hi ha opcions en diversos menús que estan inhabilitades sense cap raó clara. Generalment això vol dir que el filtre o l'opció no es pot aplicar sobre la imatge en el mode actual. Canviant el mode a RGB, explicat anteriorment, hauria de solucionar aquest inconvenient. Si el mode RGB tampoc funciona, potser l'opció que intenteu fer servir requereix que la capa tingui la capacitat de ser transparent. Això es pot fer fàcilment amb Capes Transparència Afegeix un canal alfa.

Escala de grisos: les imatges en escala de grisos només tenen matisos de gris. Aquest mode té alguns usos específics i necessita menys espai en el disc dur en alguns formats, però no és recomanable per a ús general, ja que moltes aplicacions no admeten la seva lectura.

No cal convertir una imatge a un mode específic abans de desar-la en el vostre format preferit, ja que el GIMP és prou intel·ligent per a exportar-la com toca.

Tutorial
Imatge canvia el mode

## Capgira una imatge

Utilitzeu aquesta opció quan necessiteu que la persona de la foto miri en una altra direcció o que la part superior de la imatge sigui la inferior. Utilitzeu Eines Eines de transformació Capgira des del menú de la imatge o utilitzeu el botó de la caixa d'eines. Després de seleccionar l'eina capgira de la caixa d'eines, feu clic dins el llenç. Els controls de les opcions d'acoblament de les eines permeten canviar entre els modes horitzontal i vertical.

Després de seleccionar l'eina de capgirament de la caixa d'eines, feu clic en el llenç. L'eina capgira la imatge horitzontalment. Feu servir el diàleg d'opcions per a canviar entre horitzontal i vertical. Useu el diàleg d'opcions per a canviar entre horitzontal i vertical. Si encara no es mostra en el plafó sota la caixa d'eines, feu doble clic en el botó de la caixa d'eines. També podeu usar la tecla Ctrl per a canviar entre horitzontal i vertical.

En les imatges següents, es mostren tots els capgiraments possibles:

Imatge d'exemple de capgirament

Imatge font

Imatge capgirada horitzontalment

Imatge capgirada verticalment

Imatge capgirada horitzontal i verticalment

Tutorial
Imatge Capgira

## Gira una imatge

Les imatges que es prenen amb càmeres digitals de vegades s'han de girar. Per fer-ho, seleccioneu Imatge Transforma Gira 90°. en sentit horari (o en sentit antihorari) des del menú principal. Les imatges següents mostren una rotació de 90 graus en sentit antihorari.

Exemple de Gira una imatge

Imatge font

Imatge girada 90 graus en sentit antihorari

Tutorial
Imatge Gira

## Separar un objecte del seu fons

Objecte amb fons

A vegades cal separar l'objecte principal d'una imatge del seu fons. Pot ser que vulgueu tenir l'objecte sobre un color pla, o mantenir el fons transparent per a usar-lo sobre un fons existent o qualsevol altra cosa que us vingui al cap. Per a fer això, primer heu d'usar les eines de selecció del GIMP per a dibuixar una selecció al voltant de l'objecte. No és una tasca fàcil i és crucial seleccionar l'eina correcta. Hi ha diverses eines per a dur-ho a terme:

- L'eina Selecció lliure us permet dibuixar una vora usant línies de selecció lliure i rectes. Utilitzeu-la quan l'objecte tingui una forma relativament senzilla. Per a més informació, consulteu a

  Eina Selecció lliure

- L'eina Tisores intel·ligents us permet seleccionar una vora, i usa un algorisme de reconeixement de vora per a completar-la al voltant de l'objecte. Feu-la servir quan l'objecte és complex però es distingeix prou del fons. Per a més informació:

  Eina de selecció de les tisores intel·ligents

- L'eina Selecció del primer pla us permet marcar àrees com a primer pla o fons i refinar la selecció automàticament. Per a més informació aneu a

  Eina Selecció del primer pla

### Un cop heu seleccionat l’objecte

Una vegada seleccionat l'objecte, useu Selecciona Inverteix. Ara, en lloc de l'objecte, se selecciona el fons. El que feu ara depèn del que pensàveu fer amb el fons:

- Per a omplir el fons amb un color únic:

  Feu clic a la mostra de color de primer pla (la part superior esquerra dels dos rectangles de colors superposats) a la caixa d'eines i seleccioneu el color desitjat. A continuació, utilitzeu-lo per a substituir el fons pel color escollit.

  Resultat d'afegir un fons de color simple

- Per a fer un fons en blanc i negre mentre manteniu l'objecte principal en color:

  Utilitzeu Colors Dessatura. En el diàleg que s'obre, proveu els diferents modes i seleccioneu el més atractiu, llavors feu clic en D'acord.

  Resultat de dessaturar el fons

Tutorial
Tutorial