# Camins

Els camins són corbes (conegudes com a corbes de Bézier). Per entendre els seus conceptes i mecanisme, mireu el glossari Bézier-curve o la Viquipèdia . L'eina Camins permet dissenyar formes complexes. Quan dissenyeu una forma, utilitzeu per primera vegada l'eina Camins en el GIMP per crear un camí. Després d'això, normalment es traça o s'omple el camí.

En la terminologia del GIMP, Traça el camí significa aplicar un estil específic al camí (color, amplada, patró...).

El camí es pot fer servir de diferents maneres:

- Podeu convertir un camí tancat en una selecció.

- Un camí obert o tancat, es pot traçar; és a dir, pintar sobre la imatge de moltes maneres.

- Un camí pot ser omplert amb un color o patró. Si el camí no està tancat intentarà esbrinar la forma i després omplir-la. Tanmateix, això no funcionarà si el camí és una línia recta.

Il·lustració de quatre camins diferents

Quatre exemples de camins del GIMP: un de tancat i poligonal; un d'obert i poligonal; un de tancat i corb; i un amb una barreja de segments rectes i corbs.

## Creació d'un camí

Comenceu per a dibuixar el contorn del camí; el contorn es pot modificar més endavant. Consulteu l'eina Camins). Per a començar, seleccioneu l'eina camins utilitzant un dels mètodes següent:

- Utilitzeu Eines camins des del menú.

- Utilitzeu la icona rellevant en la caixa d'eines.

- Utilitzeu la tecla ràpida B.

Quan se selecciona l'eina Camins, el cursor del ratolí canvia per defecte a una creu amb corba. La forma real depèn de la configuració en mode punter del ratolí. Assegureu-vos que el mode d'edició a Opcions de l'eina s'estableix a Disseny.

Feu clic-esquerre a la imatge per a crear el primer punt del camí. Moveu el ratolí a un punt nou i feu clic-esquerre per a crear un altre punt enllaçat amb el punt anterior. Tot i que podeu crear tants punts com vulgueu, només necessiteu dos punts per saber sobre camins.

Mentre s'afegeixen punts, el cursor del ratolí té un petit + al costat de la corba, el qual indica que fent clic s'hi afegirà un punt nou.

Quan el cursor del ratolí està a prop d'un dels punts del camí, el + canvia a una creu amb fletxes; com l'eina mou. Després podreu moure el punt del camí existent.

Per a tancar el camí, aneu amb el ratolí a la part superior del punt al qual voleu connectar, i a continuació feu clic a Ctrl. Quan hàgiu acabat de dissenyar el camí, podeu fer clic a Retorn. Això convertirà el camí en una selecció. També podeu continuar afegint més punts, o començar a modificar les corbes del camí.

Per a editar les corbes del camí, moveu el cursor del ratolí a prop d'un segment de línia, feu clic-esquerre i arrossegueu el segment de línia. Es produeixen dos esdeveniments.

- La línia del segment es corba quan s'estira.

- Cada segment de línia té dos punts d'inici i final marcats per petits rectangles quadrats, s'anomenen nanses. Una línia de direcció ara es projecta des de cada punt d'inici per al segment de línia que s'ha mogut. Aquesta línia de direcció normalment té un color diferent que les línies del camí.

El segment de línia corba deixa un punt final en la mateixa direcció que la línia de direcció deixa el punt inicial. La longitud d'aquesta línia controla fins a quin punt el segment de línia es projecta al llarg de la línia de direcció abans de corbar-se cap a l'altre punt del camí.

La nansa al final de cada línia de direcció es pot arrossegar per canviar la direcció i la longitud de la corba. Les nanses de l'altre extrem, on es connecten al camí, es poden utilitzar per moure la posició d'aquest punt del camí.

Aparença d'un camí mentre és manipulat

Aparença d'un camí mentre és manipulat per l'eina camí.

El camí està compost per dos components amb segments rectes i corbs. Els quadrats negres són punts d'ancoratge, el cercle buit indica l'àncora seleccionada i els dos quadrats buits són les nanses associades amb aquesta àncora.

## Propietats dels camins

Els camins, com les capes i els canals, són components de la imatge. Quan deseu una imatge en el format XCF natiu del GIMP, els camins es desen de forma simultània. La llista de camins es pot veure i utilitzar mitjançant el Diàleg dels camins. Podeu moure un camí des d'una imatge a una altra copiant i enganxant mitjançant el menú emergent en el diàleg dels camins, o arrossegant una icona del diàleg dels camins a la imatge de destinació.

Els camins del GIMP són d'un tipus matemàtic anomenat corbes de Bézier. Significa que estan definides per àncores i nanses. Les àncores són els punts per on passa el camí. Les nanses defineixen la direcció del camí quan s'hi afegeix o es treu un punt d'ancoratge. Cada punt d'ancoratge té dues nanses.

Els camins poden ser molt complexos. Si els feu a mà utilitzant l'eina Camins, probablement no contindran més d'unes quantes dotzenes de punts d'ancoratge i normalment menys. Tanmateix, si els feu transformant una selecció en un camí, o transformant el text en un camí, el resultat pot contenir fàcilment centenars o fins i tot milers de punts d'ancoratge.

Un camí pot tenir múltiples components. Un component és una part d'un camí on els punts d'ancoratge estan units entre si per segments. La capacitat de tenir múltiples components en els camins, permet convertir-los en seleccions independents.

Cada component d'un camí pot ser obert o tancat: és tancat quan l'últim punt d'ancoratge està connectat amb el primer. Si es transforma un camí en una selecció, els components oberts es converteixen automàticament en components tancats, connectant l'últim punt d'ancoratge amb el primer mitjançant una línia recta.

Els segments del camí poden ser rectes o corbats. Un camí s'anomena poligonal si tots els seus segments són rectes. Un segment de camí nou sempre es crea recte; les nanses dels punts d'ancoratge es troben directament a sobre dels punts d'ancoratge, produint nanses de longitud zero que produeixen segments de línia recta. Arrossegueu una nansa des d'un punt d'ancoratge per a fer que un segment es corbi.

Una cosa bona dels camins és que utilitzen molt pocs recursos, sobretot en comparació amb les imatges. La representació d'un camí a la RAM requereix emmagatzemar només les coordenades de les seves àncores i nanses. Per tant, és possible tenir literalment centenars de camins en una imatge sense causar cap estrès significatiu al vostre sistema. Fins i tot un camí amb milers de segments consumeix recursos mínims en comparació amb una capa o canal típics.

Es poden crear i manipular camins utilitzant l'eina camins.

## Camins i seleccions

El GIMP us permet transformar la selecció d'una imatge en un camí; també us permet transformar camins en seleccions. Per a més informació consulteu la secció Selecció.

When you transform a selection into a path, the path closely follows the marching ants. Now, the selection is a two-dimensional entity, but a path is a one-dimensional entity, so there is no way to transform the selection into a path without losing information. In fact, any information about partially selected areas (i.e., feathering) are lost when a selection is turned into a path. If the path is transformed back into a selection, the result is an all-or-none selection, similar to what is obtained by executing "Sharpen" from the Select menu.

## Transformació dels camins

Cadascuna de les eines de transformació (gira, ajusta la mida, perspectiva, etc.) es poden configurar perquè actuïn sobre una capa, selecció o camí. Seleccioneu l'eina de transformació en la caixa d'eines, llavors seleccioneu la capa, selecció o camí en l'opció Transforma: en el diàleg d'opcions de l'eina. Això proporciona un potent conjunt de mètodes per a alterar les formes dels camins sense afectar altres elements de la imatge.

Per defecte, una eina de transformació quan es configura per afectar els camins només ho farà en un camí: el camí actiu per a la imatge, el qual es mostra ressaltat en el diàleg Camins. Podeu fer que una transformació afecti més d'un camí, i possiblement també altres coses, utilitzant els botons bloqueig de transformació del diàleg Camins. No només els camins, sinó també les capes i els canals, es poden blocar per transformació. Si transformeu un element que està blocat per la transformació, tots els altres es transformaran de la mateixa manera. Per exemple, si voleu ajustar la mida de la capa i un camí en la mateixa escala, feu clic als botons de bloqueig de transformació per tal que els símbols de la cadena apareguin al costat de la capa en el diàleg Capes, i el camí en el diàleg Camins; després ajusteu la mida de la capa o el camí, i l'altra seguirà automàticament.

## Traça un camí

Traça els camins

Els quatre camins de la il·lustració anterior, cadascun traça de diferent manera.

Els camins no alteren l'aspecte de les dades de píxel de la imatge tret que estiguin traçats, utilitzant Edita Traça el camí... des del menú principal o fent clic-dret en el menú Diàleg Camins o fent clic en el botó Traça el camí del diàleg Opcions d'eina per als Camins.

En escollir Traça el camí s'obre un diàleg que us permet controlar la manera en què es realitza el traçat. Teniu una varietat d'estils de línia, o podeu traçar amb qualsevol de les eines de pintura, incloent les més inusuals com l'eina clona, l'eina taca amb el dit, la goma d'esborrar, etc.

El diàleg de Traça el camí

Podeu reforçar els efectes del traçat del camí realitzant-ho diverses vegades, o emprant línies o pinzells d'amplàries diferents. Les possibilitats d'aconseguir efectes interessants d'aquesta manera són gairebé il·limitats.

## Camins i text

Text convertit en camí

Text convertit en camí i després transformat amb l'eina perspectiva.

El camí anterior, traçat amb un pinzell difús i després mapejat, utilitzant el filtre Mapa de degradat amb el degradat Yellow Contrast.

Un element de text creat amb l'eina Text es pot transformar en un camí utilitzant l'ordre `Camí des del text` en el menú contextual de l'eina Text. Això pot ser útil per a diversos propòsits, com ara:

- Traçar el camí, el que dona un munt de possibilitats per a obtenir un text divertit.

- El més important, transformar el text. Convertiu el text en un camí, després transformeu el camí i finalment traceu-lo o convertiu-lo en una selecció i l'ompliu. Sovint porta a resultats de molta qualitat, molt superiors a l'obtingut simplement passant el text a una capa i tractant les dades del píxel.

## Camins i fitxers SVG

SVG, acrònim de Scalable Vector Graphics, és un format de fitxer cada vegada més popular. S'utilitza per a desar gràfics vectorials, en els quals els elements gràfics són independents de la resolució, en contrast amb els gràfics de trama, en els quals els elements gràfics es representen en matrius de píxels. El GIMP és principalment un programa de gràfics de trama, però els camins són entitats vectorials.

Afortunadament, els camins es representen en els fitxers SVG gairebé exactament de la mateixa manera que es representen en el GIMP. Aquesta compatibilitat fa possible emmagatzemar els camins del GIMP com a fitxers SVG sense perdre cap informació. Podeu accedir a aquesta capacitat en el diàleg Camins.

També vol dir que el GIMP pot crear camins a partir de fitxers SVG desats en altres programes, com ara l'Inkscape, una popular aplicació de gràfics vectorials de codi obert. Això és bo perquè els programes dedicats a l'edició de vectors tenen eines de manipulació de camins molt més potents que el GIMP. Podeu importar un camí des d'un fitxer SVG mitjançant el diàleg Camins.

El format SVG maneja molts altres elements gràfics a més dels camins: entre altres coses maneja figures com quadrats, rectangles, cercles, el·lipses, polígons regulars, etc. El GIMP no pot fer res amb aquestes entitats, però pot carregar-les com a camins.

La creació de camins no és l'única cosa que pot fer el GIMP amb els fitxers SVG. També els pot obrir com a imatges del GIMP, de la manera habitual.

Camins Ús
Imatge Camins