# Vora difusa

## Visió general

Exemple del filtre Vora difusa

Imatge original

Aplicació del filtre Vora difusa

Aquest filtre afegeix una vora artística al voltant de la imatge. La vora es veurà irregular i difuminada, i es pot especificar el color i el gruix de l'efecte. També s'hi pot afegir una ombra.

## Activació del filtre

Aquest filtre es troba en el menú principal Filtres Decora Vora difusa….

## Opcions

Opcions de Vora difusa

Color

  En fer clic en el botó del color, apareix el diàleg del selector de color que permet triar el color de la vora.

Mida de la vora

  Podeu seleccionar el gruix en píxels de la vora difusa. El màxim és de 300 píxels, malgrat la mida de la imatge.

Difumina la vora

  Si està marcada, la vora es difuminarà. El següent exemple mostra l'efecte del difuminat:

  Exemple de Difumina la vora

  Amb el Difuminat marcat

  Amb el Difuminat sense marcar

  Difumina la vora ampliat (1600%)

  Amb el Difuminat marcat

  Amb el Difuminat sense marcar

Granularitat

  La granularitat de la vora és gairebé la mida dels blocs de píxels escampats per a crear l'efecte d'una vora irregular i difusa.

  Exemple de granularitat (sense difuminat)

  Granularitat 1 (mínim)

  Granularitat 4 (per defecte)

  Granularitat 16 (màxim)

Afegeix una ombra

  Si està marcada, el filtre també crea una ombra a la vora.

  Exemple d'Afegeix una ombra

  Afegeix una ombra Marcat. Intensitat de l'ombra 100% (valor per defecte).

  Afegeix una ombra amb un valor del 10%.

  Afegeix una ombra sense marcar

Intensitat de l'ombra

  Si l'opció Afegeix una ombra està marcada, s'hi pot seleccionar l'opacitat. Per defecte és 100%, i produeix una opacitat total.

Treballa en una còpia

  Si està marcada, el filtre crea una nova finestra que conté una còpia de la imatge. La imatge original romandrà sense canvis.

Aplana la imatge

  Si està sense marcar, el filtre manté les capes utilitzades per a crear la vora i l'ombra (si és el cas). Per defecte, les capes es fusionen cap avall.

Filtres Decora Vora difusa
Vora difusa