# Diàleg dels canals

El diàleg dels canals

El diàleg dels canals és la principal interfície per a editar, modificar i administrar els canals. Els canals tenen un doble ús. És per això que el diàleg es divideix en dues parts: la primera part és per als canals de color, i la segona és per les màscares de selecció.

Els Canals de color s'apliquen a la imatge i no a una capa específica. Bàsicament són necessaris tres colors primaris per representar la totalitat de l'ampli ventall de colors naturals. Com altres programes digitals, el GIMP utilitza el vermell, el verd i el blau com a colors primaris. El primer i els canals primaris mostren els valors del Vermell, el Verd i el Blau de cada píxel de la imatge.

Al costat del nom del canal hi ha una miniatura que mostra una representació en escala de grisos de cada canal, on el blanc és el 100% i el negre el 0% del color primari. Alternativament, si la vostra imatge no és en color sinó en escala de grisos, només hi ha un canal principal anomenat Gris. Per a una imatge indexada amb un nombre fix de colors coneguts, també hi ha un sol canal principal anomenat Indexat.

A continuació, hi ha un canal opcional anomenat Alfa. Aquest canal mostra els valors de transparència de cada píxel de la vostra imatge (mireu Canal alfa al glossari). Davant d'aquest canal hi ha una miniatura que mostra una representació en escala de grisos de la transparència on el blanc és opac i visible, i el negre és transparent i invisible. Si creeu la vostra imatge sense transparència, el canal alfa no hi serà present, però podeu afegir-lo des del menú del diàleg Capes. A més, si teniu més d'una capa a la imatge, el GIMP crea automàticament un canal alfa.

El GIMP no suporta els models de color CMYK i YUV.

Representació d'una imatge amb canals

Canal vermell

Canal verd

Canal blau

Canal alfa

Tots els canals

La imatge de la dreta està composta per tres canals de color (vermell, verd i blau) i un canal alfa per a la transparència. En la imatge de la dreta, la transparència es mostra com un escaquer. En el canal de color, el blanc és sempre blanc perquè tots els colors hi són, i el negre és negre. El barret vermell és visible al canal vermell però invisible en els altres dos canals. Passa el mateix per al verd i el blau pur, que apareixen respectivament en el canal verd i el canal blau i estan absents en els altres.

## Activeu el diàleg

Aquest diàleg és un diàleg acoblable; mireu la secció sobre el seu ús.

Podeu accedir-hi:

- des del menú principal Diàlegs Diàlegs acoblables Canals;

- des del menú de la pestanya en qualsevol diàleg acoblable fent clic sobre el botó i seleccionant Afegeix una pestanya Canals.

En el menú Finestres, hi ha una llista de finestres separades que només existeix si almenys un diàleg roman obert. En aquest cas, podeu obrir el diàleg Canals des del menú principal: Finestres Canals.

## Utilitzant el diàleg dels Canals

### Visió general

Els canals de dalt són: els canals de color i el canal alfa opcional. Sempre s'organitzen en el mateix ordre i no es poden treure. Al mig hi ha dos botons de bloqueig que mostren l'estat de bloqueig del canal actual seleccionat a la part de sota. L'àrea inferior mostra una llista de màscares de selecció. Cada canal apareix a la llista amb els seus atributs, inclosa una miniatura i el seu nom. Un clic-dret en una entrada de la llista de canals obre el menú contextual del canal.

### Atributs de bloqueig del canal

A sobre de la llista dels canals de la màscara de selecció hi ha dues caselles de selecció que mostren l'estat dels atributs blocats del canal de l'actual màscara seleccionada.

Bloca els píxels

  La icona del pinzell mostra si els píxels de bloqueig estan habilitats (ressaltat) pel canal actual. Quan això està activat, el canal es bloca per a qualsevol acció que canviï els píxels, és a dir, no es faran canvis en aquest canal.

Posició i mida del bloqueig

  La icona de creu de fletxes mostra si la posició i mida de bloqueig estan activats (ressaltat) pel canal actual. Quan això està activat, el canal es bloca per a qualsevol acció que canviï la posició o la mida.

### Atributs del canal

Cada canal apareix a la llista amb els seus atributs, molt similars als atributs de les capes:

Visibilitat dels canals

  Per defecte, cada canal i cada color són visibles. S'indica amb una icona d'un ull obert. Fent clic sobre el símbol de l'ull (o l'espai si el canal no és visible) canviarà la visibilitat del canal.

Enllaçar els canals

  Els canals que representen màscares de selecció (a la part inferior de la llista de canals) es poden agrupar mitjançant el botó amb el símbol d'una cadena. Tots els canals que tinguin la cadena activada es veuran afectats de la mateixa manera per les operacions aplicades a qualsevol d'ells.

  Els canals de colors primaris (per defecte en la part superior de la llista de canals) també es poden agrupar. Per defecte, se seleccionen tots els canals de color i el canal alfa, les entrades de la llista estan ressaltades. Les operacions es realitzaran en tots els canals. En fer clic en un d'aquests canals, es desactiva. Operacions com to-saturació a una capa, s'aplicaran només en els canals seleccionats (agrupats). Fent clic de nou sobre l'entrada de la llista, s'activarà el canal.

Miniatura

  Una miniatura mostra l'efecte del canal. Aquesta previsualització es pot engrandir mantenint premut el botó esquerre del ratolí.

Nom del canal

  El nom del canal, que ha de ser únic dins de la imatge. Feu doble clic al nom d'un canal de màscara de selecció i us permetrà editar-lo. Els noms dels canals principals (vermell, verd, blau, alfa) no es poden canviar. Si feu doble clic a la icona de la previsualització, s'obrirà un diàleg on podreu definir tots els atributs del canal.

Els canals actius apareixen ressaltats en el diàleg. Si feu clic sobre un canal de la llista, es pot (des)activar. La desactivació d'un canal vermell, verd o blau té greus conseqüències. Per exemple, si desactiveu el canal blau, tots els píxels que s'afegeixin a la imatge des d'ara no tindran component blau, i per tant un píxel blanc tindrà el groc com a color complementari.

### Gestió dels canals

Sota la llista de canals hi ha un conjunt de botons que us permeten realitzar algunes operacions bàsiques en la llista de canals.

Canal nou

  Això crea un nou canal. S'obrirà un diàleg on podreu definir el Nom del canal, l'Etiqueta color, els atributs del canal i els atributs de bloqueig, i finalment l'Opacitat i el color utilitzats per a la màscara en la finestra de la imatge. Un clic al botó de color mostra el selector de color GIMP on podreu canviar el color de la màscara. Si premeu la tecla Maj mentre feu clic al botó Canal nou, el diàleg del canal nou no s'obrirà. En canvi, el nou canal es crearà amb la mateixa configuració que s'utilitzava anteriorment. Aquest nou canal és una màscara de canal (una màscara de selecció) aplicada sobre la imatge. Vegeu Màscara de selecció

Apuja el canal

  Només disponible per a les màscares de selecció: es pot pujar el canal dins la llista. Pressioneu Maj per pujar el canal a dalt de la llista.

Abaixa el canal

  Això mou els canals seleccionats cap avall a la llista. Pressioneu la tecla Maj per moure el canal a baix de la llista.

Duplica el canal

  Permet crear una còpia del canal actiu. El nom del nou canal apareix amb un sufix amb un nombre.

  També podeu duplicar un canal de color o el canal alfa. És una forma senzilla de tenir una còpia per a utilitzar-la més endavant com la selecció d'una imatge.

Reemplaça la selecció amb els canals seleccionats

  Això transforma el canal seleccionat en una selecció. Per defecte, la selecció derivada dels canals substitueix la selecció activa. Podeu canviar-ho utilitzant les tecles de control.

  - Maj: la selecció que es deriva d'un canal s'afegeix a la selecció activa. La selecció resultant és la fusió d'ambdues.

  - Ctrl: la selecció resultant és la resta de la selecció derivada d'un canal des de la selecció activa.

  - Maj Ctrl: la selecció resultant és la intersecció de la selecció derivada d'un canal amb la selecció activa. Només queden les parts comunes seleccionades.

Suprimeix el canal

  Només disponible per a màscares de selecció: això suprimeix els canals seleccionats.

Canal Edita els atributs del canal
Canal Crea una nova màscara del canal
Canal Mou la màscara del canal
Canal Duplica la màscara del canal
Canal Elimina la màscara del canal
Canal Canal a la selecció
Diàlegs Canals
Canal Diàleg