# Edita la plantilla

El diàleg Edita la plantilla

El diàleg us permet configurar les especificacions de la plantilla seleccionada.

Podeu accedir en aquest diàleg fent clic al botó Edita la plantilla que trobareu a sota del Diàleg Plantilles

Opcions

Nom

  En aquest quadre de text, podreu modificar el nom de la plantilla.

Icona

  En fer clic en aquesta icona, podreu seleccionar una icona diferent que es mostrarà davant del nom d'aquesta plantilla. La icona es pot triar des d'una llista d'icones predefinides, des d'un fitxer de l'ordinador o enganxant-la des del porta-retalls.

Mida de la imatge

  Ací s'ajusta l'amplada i l'alçada de la imatge nova. La unitat per defecte és el píxel, però es pot canviar a una altra unitat utilitzant el menú adjunt. Si ho feu, tingueu en compte que la mida resultant del píxel determinarà la resolució X i Y (que es pot canviar en les opcions avançades) i la configuració de Punt a Punt, que es pot canviar en el menú Visualitza.

Botons Retrat/Paisatge

  Aquests botons commuten entre els modes Retrat i Paisatge. L'efecte és intercanviar els valors d'Amplada i Alçada. Si les resolucions X i Y són diferents (en opcions avançades), aleshores aquests valors també es poden intercanviar. A la dreta hi ha la mida de la imatge, la resolució i l'espai de color.

Opcions avançades

El diàleg d'Opcions avançades

Les opcions avançades permeten canviar diversos paràmetres d'imatges addicionals.

Resolució X i Y

  Aquests valors entren en joc per a la impressió: no afecten la mida de la imatge en píxels, sinó que determinen la seva mida en el paper quan s'imprimeix. També poden afectar la manera en com la imatge es mostra en el monitor: si Punt a punt està desactivat en el menú Visualitza, llavors, en una ampliació del 100%, el GIMP intentarà mostrar la imatge amb la mida i la resolució correcta. Però la visualització pot no ser exacta si no s'ha calibrat el monitor. Això es pot fer quan s'instal·la el GIMP o des de la pestanya de visualització en el diàleg preferències.

Espai de color

  Podeu crear una nova imatge tant en RGB com en escala de grisos. Podeu crear una imatge indexada directament d'aquesta manera, però per descomptat res impedeix convertir la imatge a mode indexada després d'haver-la creada.

Precisió

  Podeu seleccionar la precisió que utilitzarà el GIMP per a aquesta imatge. Per a més informació, consulteu la documentació del menú Codificació.

Gamma

  Podeu seleccionar si voleu utilitzar no lineal o llum lineal. Per obtenir més informació, consulteu també la documentació del menú Codificació.

Perfil de color

  Ací podeu seleccionar el perfil de color per a aquesta imatge. El predeterminat és el perfil de color sRGB integrat, però també podeu seleccionar el vostre perfil de color des d'un fitxer de l'ordinador.

Omple amb

  Teniu cinc opcions per omplir la capa de fons de la nova imatge:

  - Color del primer pla, utilitza el color del primer pla del moment tal com es mostra a la Caixa d'eines.

  - Color de fons, utilitza el color de fons actual tal com es mostra a la Caixa d'eines.

  - Blanc, utilitza el blanc per a la capa del fons.

  - Transparència. Si s'escull aquesta opció, aleshores la capa del fons de la nova imatge es crearà amb un canal alfa; no en cas contrari. La capa del fons serà transparent.

  - Patró, utilitza el patró actiu en el moment de crear la imatge per omplir la capa del fons.

Comentari

  Ací podeu afegir un comentari predeterminat que s'adjuntarà a la imatge. En exportar aquesta imatge, també s'afegirà el comentari per als formats de fitxer que admeten comentaris. Encara podreu canviar aquest comentari al diàleg d'exportació.

Plantilla Edita
Edita la plantilla