# Preparació de les imatges per a la web

Un dels usos més comuns del GIMP, és preparar imatges per a llocs web. Això vol dir que, encara que les imatges semblin bones, cal tenir el fitxer tan petit com sigui possible. Aquesta guia pas a pas us mostrarà com crear fitxers petits amb una pèrdua mínima de la qualitat de la imatge.

## Imatges amb una proporció de mida/qualitat òptima

Una imatge òptima per a la web depèn del tipus d'imatge i del format de fitxer. S'utilitza el JPEG per a imatges amb molts colors com les fotografies. Una imatge amb menys colors, com un botó, una icona, o una captura de pantalla, s'adapta millor al format PNG.

- Primer, obriu la imatge com sempre. S'ha obert el nostre Wilber com a imatge d'exemple.

  La imatge de Wilber oberta en mode RGBA

- La imatge està en mode RGB, amb un Canal alfa (RGBA) addicional. Generalment, no cal tenir un canal alfa per a una imatge de la web. Es pot eliminar el canal alfa amb aplana la imatge.

  Una fotografia rares vegades té un canal alfa, per la qual cosa la imatge s'obrirà en mode RGB en lloc d'en mode RGBA, i no haureu d'eliminar el canal alfa.

  Si la imatge té una transició suau a les àrees transparents, no hauríeu de treure el canal alfa, ja que la informació utilitzada per a la transició no es desa en el fitxer. Per a exportar una imatge amb àrees transparents que no tenen una transició suau (semblant al GIF), suprimiu el canal alfa.

- Després d'aplanar la imatge, exporteu la imatge en format PNG per al lloc web.

Podeu exportar la imatge en format PNG amb la configuració predeterminada. Sempre s'utilitza la compressió màxima en crear la imatge. La compressió màxima no té cap efecte sobre la qualitat de la imatge o el temps necessari per a mostrar la imatge, però triga més a exportar. Una imatge JPEG, però, perd qualitat a mesura que la compressió augmenta. Si la imatge és una fotografia amb molts colors, hauríeu d'utilitzar jpeg. L'objectiu principal és trobar el millor equilibri entre la qualitat i la compressió. Podeu trobar més informació sobre aquest tema a .

## Reduint encara més la mida del fitxer

Si voleu reduir la mida de la imatge una mica més, podeu convertir la imatge a mode indexat. Això vol dir que tots els colors es reduiran a només 256 valors. No convertiu imatges amb transicions suaus de color o degradats a mode indexat, perquè el degradat suau original es convertirà generalment en una sèrie de franges. El mode indexat no és recomanable per a fotografies, en general semblaran poc definides i granulades.

La imatge indexada

Una imatge indexada pot aparèixer una mica granulada. La imatge esquerra és Wilber en la seva mida original, la dreta està ampliada un 300%.

- Per a convertir una imatge RGB a mode indexat, utilitzeu l'ordre .

- Després de convertir una imatge a mode indexat, podreu una vegada més exportar la imatge al format PNG.

## Desant imatges amb transparència

Hi ha dos enfocaments diferents utilitzats en els formats de fitxers gràfics per a suportar les àrees transparents de la imatge: la transparència binària simple o la transparència alfa. La transparència binària simple la suporta el format GIF; un color de la paleta de colors indexats es marca com el color transparent. La transparència alfa la suporta el format PNG; la informació de la transparència es desa en un canal separat, el Canal alfa.

El format GIF gairebé mai no s'utilitza perquè el PNG suporta totes les característiques del GIF i algunes addicionals (per exemple, la transparència alfa). No obstant això, el GIF encara s'utilitza per a animacions.

Creació d'una imatge amb zones transparents (transparència alfa)

- En primer lloc, utilitzarem la mateixa imatge que en els programes d'aprenentatge anteriors, Wilber la mascota del GIMP.

  La imatge de Wilber oberta en mode RGBA

- Per a exportar una imatge amb transparència alfa, heu de tenir un canal alfa. Per a verificar si la imatge té un canal alfa, aneu a diàleg del canal i verifiqueu que existeix una entrada per a l'Alfa, a més de vermell, verd i blau. Si no és el cas, afegiu un canal alfa nou des del menú de les capes; Capa Transparent Afegeix un canal alfa.

- El fitxer XCF original conté capes del fons que podeu llevar. El GIMP ve amb filtres estàndard que suporten la creació de degradats; cerqueu a Filtres Llums i ombres. Només us limita la vostra imaginació. Per a demostrar les capacitats de la transparència alfa, es mostra una lluentor suau al voltant de Wilber.

- Després d'acabar amb la imatge, la podeu exportar a format PNG.

La imatge del Wilber amb transparència

Els tons mitjans marcats en la capa del fons representen la regió transparent de la imatge exportada mentre treballeu sobre ella en el GIMP.

Transparent Exportació d'imatges amb transparència
Web Imatges per a la web