# Diàleg de les capes

Diàleg de les capes

El diàleg Capes és la interfície principal per a editar, modificar i gestionar les capes.

## Activeu el diàleg

Aquest diàleg és un diàleg acoblable; mireu la secció sobre el seu ús.

Podeu accedir-hi:

- des del menú principal: Finestres Diàlegs acoblables Capes;

- des del menú de la pestanya en qualsevol diàleg acoblable fent clic i seleccionant: Afegeix una pestanya Capes.

- des de la tecla drecera (predeterminat): Ctrl L.

En el menú Finestres, hi ha una llista de les finestres separades que només existeixen si almenys hi ha un diàleg obert. En aquest cas, es pot obrir el diàleg de les Capes des del menú: Finestres Capes.

## Ús del diàleg de les capes

Visió general

  Cada capa apareix en el diàleg amb la forma d'una miniatura. Quan una imatge es compon de diverses capes, apareixen com una llista. La capa superior de la llista és la primera que es veu, i la capa inferior del fons és l'última de veure's. Sobre la llista podeu trobar-hi característiques relacionades amb cada capa en particular. Sota la pila de les capes hi ha botons per a gestionar-la. Un clic dret sobre la miniatura d'una capa, obre el menú contextual de la capa.

Seleccionant diverses capes

  El GIMP permet seleccionar diverses capes i realitzar-hi accions. Podeu, per exemple, moure-les a una ubicació diferent de la pila de capes, escalar-les, etc. La selecció de diverses capes es fa amb el ratolí i la tecla Maj, per afegir un grup de capes, o la tecla Ctrl per afegir o eliminar la capa clicada.

  Tingues en compte que determinades accions només es poden fer en una sola capa. Si intenteu utilitzar aquesta acció, p. ex. utilitzant el pinzell, apareixerà un missatge d'avís que dirà que no podeu fer-ho i que heu de seleccionar una sola capa.

Capçalera de la pila de capes

  Directament a sobre de la pila de capes hi ha la barra de capçalera. A l'esquerra hi ha tres icones que mostren quina columna s'utilitza per als efectes de visibilitat, bloqueig i capa. Al mig, una etiqueta de text indicarà quantes capes estan seleccionades actualment, i si és més d'una. A la dreta hi ha una icona de cerca. Si feu clic en aquesta part, s'obrirà un diàleg de cerca per trobar-hi capes.

  Cerca capes i cerques desades

    La cerca de capes pot ser útil si en teniu moltes en el vostre projecte. Tan aviat com comenceu a escriure a la barra de cerca, començarà a trobar capes que coincideixin amb la vostra cerca i les seleccionarà. Se seleccionaran múltiples capes si totes coincideixen.

    A sota de la barra de cerca veureu una icona més. En fer-hi clic podreu afegir la cerca actual com a un nou conjunt amb nom. Aquesta cerca, i les definides prèviament, es mostraran a sota de la barra de cerca. En fer clic en una d'aquestes cerques desades, se seleccionaran totes les capes que coincideixin amb el terme de cerca. Cada cerca desada té una icona de tancament al cantó dret, que es pot utilitzar per eliminar-la.

Pila de capes

  Cada entrada de la pila és una capa juntament amb els seus atributs:

  Visibilitat de la capa

    En fer clic en aquesta icona, commutareu si la capa és visible o no. (Maj-clicant sobre la icona farà que totes les altres capes s'amaguin.)

  Bloca

    En fer clic a la casella de selecció buida de la columna de bloqueig d'una capa, s'obre un menú amb les opcions següents:

    - Bloca els píxels quan aquesta opció està marcada, no es poden modificar els píxels de la capa (pinzell, llapis, goma, etc.), l'aerògraf o l'eina Tinta en la capa seleccionada. Pot caldre per a protegir-los de canvis indesitjats.

    - Posició i mida del bloqueig: aquest botó de commutació activa o desactiva la protecció de les capes de desplaçar-se o transformar-se. Quan està activat, no podreu utilitzar cap eina de transformació (gira, inclina, perspectiva i altres) ni moure-la.

    - Bloca la visibilitat: aquest botó de commutació controla el paràmetre Bloca per a la transparència de la capa. Si està habilitat, no es pot canviar la visibilitat de la capa.

    - Bloca el canal alfa: aquest botó de commutació controla el paràmetre Bloca per a la transparència de la capa. Si està activat, el canal alfa de la capa es bloca i cap manipulació no tindrà efecte. Res del que feu en una part transparent de la capa tindrà efecte.

    Exemple de canal alfa blocat

    La capa activa té tres franges horitzontals verdes i opaques sobre un fons transparent. Es pinta una franja vermella vertical. Bloca desmarcat: les àrees opaques i transparents de la capa activa s'han pintat de vermell.

    Bloca marcat: només les àrees opaques de la capa activa es pinten de vermell. Es preserven les àrees transparents.

    Si un nom de la capa en el diàleg de les capes està en negreta, llavors és que aquesta capa no té canal alfa.

  Bloca el canal alfa
  Transparent Conserva la transparència de la capa
  Transparent Bloca el canal alfa
  Bloca els píxels
  Efectes de capa

    Quan aquesta icona és visible, hi ha efectes de capa presents per aquesta capa. En fer-hi clic s'obrirà un diàleg on veureu una llista de tots els efectes afegits a la capa. Per a cada efecte podeu canviar la visibilitat, l'ordre, fusionar-los tots amb la capa o eliminar-los.

    Els efectes de capa són filtres que canvien la capa de manera no destructiva, és a dir, es poden afegir, eliminar o canviar sense canviar la capa en si. En canvi, afegeixen efectes a la part superior de la capa.

    Molts dels filtres GEGL del menú Colors i Filtres es poden utilitzar d'aquesta manera. El diàleg d'efectes de la capa consta de les parts següents:

    Llista d'efectes de capa

      A la part superior hi ha una llista de tots els efectes de la capa que s’hi han afegit. Tingueu en compte que els efectes s'apliquen a la part superior de la capa començant amb l'efecte a la part inferior de la llista.

      A l'esquerra de cada efecte podeu veure una icona de l'ull; la qual es pot fer clic per amagar o mostrar aquest efecte específic. Al costat d'això hi ha la icona Efecte de filtre.

    Botons per a gestionar els efectes de la capa

      A sota de la llista d'efectes veureu una fila de botons que es poden utilitzar per manipular els efectes a la llista.

      - Visibilitat dels efectes de la capa: aquest botó de commutació controla la configuració de visibilitat per a tots els efectes de la capa. Per defecte, tots els efectes són visibles. Si hi feu clic, s'amagaran els efectes, cosa que permetrà veure el contingut real de píxels de la capa.

      - Edita el filtre seleccionat: aquest botó permet obrir el diàleg de l'efecte de capa seleccionat per fer canvis a la seva configuració. Alternativament, també podeu fer doble clic a l'efecte de capa de la llista per obrir el diàleg.

      - Apuja l'efecte de capa: ací podeu moure cap amunt, en la llista, l'efecte de capa.

      - Efecte de capa inferior: ací podeu moure l'efecte de capa cap avall a la llista.

      - Fusiona tots els filtres actius: aquest botó deixa fusionar tots els efectes de capa actius (visibles) amb el contingut de la capa. Això elimina els efectes de la capa des de la capa, després que els efectes s'hagin aplicat a la capa.

      - Elimina el filtre seleccionat: aquest botó elimina l'efecte de capa seleccionat.

  Miniatura de la capa

    El contingut de la capa està representat per una miniatura. Si es manté el clic esquerre per un segon en aquesta miniatura, la farà més gran. El color de la vora de la capa depèn de si la capa està activa o inactiva.

  Nom de la capa

    Podeu canviar el nom de la capa fent-hi doble clic. També podeu utilitzar el diàleg Edita els atributs de la capa al menú contextual que obteniu fent clic dret sobre la capa.

  En el cas d'una animació per capes (GIF o MNG), el nom de la capa s'utilitza per a especificar certs paràmetres: nom_de_la_capa (retard en ms.) (mode combinació), per exemple, Fotograma-1 (100 ms) (reemplaça). El retard estableix el temps en què una capa de l'animació és visible en l'animació. El mode combinació defineix si la capa es combina amb la capa anterior o si la reemplaça: els dos modes són (combina) o (reemplaça).

Característiques de les capes

  Al damunt de la pila de les capes és possible especificar les propietats de la capa activa. La capa seleccionada està ressaltada. Les propietats són:

  Mode

    El mode capa determina com interactua la capa amb les altres capes. Des d'aquesta casella es pot accedir a tots els modes proporcionats pel GIMP. Els modes de les capes es descriuen detalladament a .

  Opacitat

    Moure el lliscador dona més o menys opacitat a la capa. Amb un valor d'opacitat zero, la capa és transparent i completament invisible. No ho confongueu amb la màscara de la capa, que estableix la transparència píxel per píxel.

  Transparent Opacitat de la capa
  Opacitat Diàleg de les capes
Gestió de les capes

  Sota la pila de les capes, un conjunt de botons permeten realitzar algunes operacions bàsiques amb la llista de les capes.

  Crea una capa nova

    Ací podeu crear una nova capa. S'obre un diàleg que es descriu a Capa nova.

    Premeu la tecla Maj per a obrir una nova capa amb els darrers valors utilitzats.

  Crea un grup de capes nou

    Permet crear un nou grup de capes. Es crea una nova capa, en la qual hi podeu dipositar les capes.

    Els grups de capes es descriuen a Grups de capes.

  Puja la capa

    Permet pujar un nivell la capa de la llista. Premeu Maj per a moure la capa a dalt de tot de la llista.

  Baixa la capa

    Permet baixar un nivell la capa de la llista. Premeu Maj per a moure la capa al fons de la llista.

    Per a baixar una capa al fons de la llista, caldrà afegir un canal de transparència (també anomenat canal alfa) a la capa del fons. Per a fer això, feu clic dret sobre la capa del fons i seleccioneu Afegeix un canal alfa en el menú.

  Duplica la capa

    Ací podeu crear una còpia de les capes seleccionades. El nom de la capa nova té el sufix «còpia».

  Fusiona les capes Fixa la capa

    El botó Capa d'ancoratge només és visible quan hi ha una selecció flotant. Ancora la selecció flotant a la capa activa anterior.

    Quan no hi ha cap selecció flotant, es mostra la icona Fusiona les capes , amb diverses possibilitats:

    - Fusiona aquestes capes amb la primera capa visible a sota.

    - Si premeu Maj: fusionareu les capes del grup de capes en una capa normal.

    - Si premeu Ctrl: fusionarà totes les capes visibles en una de sola.

    - Si premeu Maj Ctrl: fusionareu totes les capes visibles amb els darrers valors utilitzats.

  Afegeix màscares a les capes

    Afegiu màscares a les capes seleccionades.

  Suprimeix la capa

    Ací podeu eliminar les capes seleccionades.

Més operacions sobre les capes

  Altres operacions sobre la mida de la capa estan disponibles en el menú contextual de la capa que s'obté fent clic-dret en el diàleg de les capes. També podeu trobar-les en el submenú Capes del menú principal.

  Trobareu les funcions de fusió de capes al menú principal de la imatge.

Clic i arrossega les capes

  Feu clic i manteniu premuda la miniatura de la capa o el nom de la capa: la miniatura s'engrandeix i podreu moure-la arrossegant el ratolí. També és possible seleccionar i moure diverses capes.

  - Podeu col·locar la capa en algun altre lloc de la pila de les capes.

  - També podeu portar la capa a la caixa d'eines: es crea una imatge nova que conté només aquesta capa. Això no funciona amb diverses capes seleccionades.

  - Finalment, podeu posar la capa en una altra imatge: aquesta capa s'afegeix a la pila de les capes, damunt de les capes existents.

## El diàleg de capa del menú contextual

Menú contextual pel diàleg de capes

En fer clic-dret al diàleg de capes, o obrint el Menú de les capes des del menú de la pestanya, s'obrirà un menú contextual per al diàleg de les Capes.

La majoria de les ordres d'aquest menú ja s'han documentat anteriorment, o en altres llocs:

Edita els atributs de la capa…

  Excepte Amplada, Alçada, i Emplena amb, aquest diàleg és el mateix que el Diàleg de capa nova. Per a més informació sobre els atributs de la capa, consulteu la documentació d'aquest diàleg.

Submenú espai de barreja

  Vegeu Espai de fusió al diàleg Capa nova.

Submenú espai de composició

  Vegeu l'Espai de composició al diàleg Capa nova.

Submenú del mode composició

  Mireu mode composició en el nou diàleg de la capa.

Submenú etiqueta de color

  Mireu la documentació de l'etiqueta de color en el nou diàleg de la capa.

Capa nova, grup de capes nou, capa duplicada, fusiona cap avall, capa d'àncora, suprimeix la capa

  Aquestes ordres s'expliquen més amunt, vegeu les característiques de la capa.

Nou des de visible

  Vegeu la documentació de l'ordre de menú Nou des de visible.

Mida dels límits de la capa...

  Mireu la mida dels límits de la capa… documentació de l'ordre del menú.

Capes a la mida de la imatge

  Vegeu la documentació de l'ordre del menú Capa a mida de la imatge.

Redimensiona la capa...

  Vegeu la documentació de l'ordre de menú Redimensiona la capa....

Afegeix màscares de capa..., aplica màscara de capa, suprimeix màscara de capa, mostra màscares de capa, edita màscara de capa, desactiva màscares de capa, màscara a la selecció

  Consulteu la documentació submenú de la màscara de capa per a aquestes ordres.

Afegeix un canal alfa, suprimeix el canal alfa

  Només s'habilitarà una d'aquestes. Si la capa actual no té un canal alfa, en podreu afegir un. Si ho fa, podeu eliminar el canal alfa.

Fusiona les capes visibles

  Aquesta ordre fusiona totes les capes visibles en una sola capa.

Aplana la imatge

  Aquesta ordre fusiona totes les capes en una sola capa i elimina la transparència.

Diàlegs Capes
Capa Diàleg