# Crea una guia

L'ordre Crea una guia... afegeix una guia a la imatge.

Per a afegir guies a la imatge més ràpidament però amb menys precisió, feu clic i arrossegueu les guies des dels regles de la imatge i col·loqueu-les allà on vulgueu.

## Activació de l'ordre

Podeu accedir a aquest submenú des del menú principal Imatge Guies Crea una guia

## Opcions de Crea una guia

Al seleccionar Crea una guia, s'obre un diàleg que permet establir la direcció i la posició en píxels de la nova guia, amb més precisió que fent clic i arrossegant.

El diàleg de Crea una guia

Direcció

  Podeu triar la direcció de la guia, ja sigui horitzontal o vertical, amb la llista desplegable.

Posició

  L'origen de les coordenades de la posició és al cantó superior esquerre.

Guia Afegeix