# Pinzell MyPaint

MyPaint és un programa de pintura gratuït que inclou molts pinzells. Libmypaint ha estat modificat el 2016 d'una forma que pot ser utilitzat per a altres programes. El GIMP pot utilitzar aquests pinzells.

Podeu trobar moltes col·leccions de pinzells MyPaint per tot el web, en format comprimit, sovint en un fitxer .zip. Descomprimiu aquest fitxer en una carpeta temporal.

## Instal·lació dels pinzells MyPaint

Primer aneu a Preferències Carpetes Pinzells MyPaint. Llavors, trobareu el camí cap a la vostra carpeta personal Mypaint.

- Sota Linux: `/home/YourUserName/.mypaint/brushes`. Tingueu en compte que està amagat.

  Obriu el vostre navegador de fitxers. Marqueu l'opció Mostra els fitxers ocults. Aneu a la carpeta personal MyPaint. Si encara no existeix, cal crear-la, amb el directori de pinzells a dins.

  Copieu i enganxeu tots els fitxers descomprimits de la carpeta temporal a `home/YourUserName/.mypaint/brushes`.

- Sota Windows 10: `C:\Users\your-user-name\.mypaint\brushes`. Feu clic en aquest element per a seleccionar-lo i feu clic en la icona que obre un navegador de fitxers. A l'arrel de la carpeta d'inici, creeu una carpeta nova «Mypaint». El camí MyPaint a Preferències esdevé `C:\Users\your-user-name\mypaint`.

  Copieu i enganxeu tots els fitxers descomprimits de la carpeta temporal a `C:\Users\your-user-name\mypaint`.

Activeu l'eina: hauríeu de tenir una icona del pinzell MyPaint al quadre de diàleg d'opcions de l'eina. Feu clic a aquesta icona per a mostrar tots els pinzells MyPaint.

## Activació de l'eina

Hi ha diferents possibilitats per a activar l'eina:

- Des del menú imatge: Eines Eines de pintura Pinzell MyPaint.

- Fent clic a la icona eina en la caixa d'eines.

- Prement la Tecla drecera Y.

## Opcions

Opcions de l'eina Pinzell MyPaint

Podeu accedir a les opcions d'eines disponibles fent doble clic a la icona eina pinzell en la caixa d’eines:

Les opcions poden actuar d'acord amb el pinzell MyPaint que utilitzeu.

Opacitat

  Per a establir l'opacitat del pinzell (0.0 - 100.0). L'opacitat depèn d'una base: mireu a sota.

Pinzellada suau

  Si aquesta opció està marcada, les pinzellades seran més suaus. Hi ha dues opcions disponibles:

  - Qualitat: Profunditat del suavitzat.

  - Pes: gravitació del pinzell

Pinzell

  Es mostra la icona del pinzell actiu. Si hi feu clic, es mostrarà el MyPaint i podreu seleccionar un altre pinzell

  Una col·lecció de pinzells MyPaint

  A la barra inferior del diàleg, teniu botons per a icones més petites o més grans i unes vistes com a llista o com a graella. El botó més a la dreta obre el Diàleg dels pinzells MyPaint.

Esborra amb aquest pinzell

  Si aquesta opció està marcada, el pinzell actua com a goma d'esborrar. Pel que fa a l'eina Goma d'esborrar, les àrees esborrades són transparents si hi ha una capa alfa, teniu el color de fons si no hi ha cap capa alfa.

Radi

  Per a establir el radi del pinzell.

Opacitat de base

  Aquests valors (0.00 - 2.00) són factors multiplicadors: si, per exemple, establiu aquesta opció a 0.50, la màxima opacitat esdevé 100 * 0.50 = 50, tot i que encara és 100.0 a l'opció d'opacitat.

  Exemple d'opacitat de base

  Opacitat de base | Opacitat
  --- | ---
  100 | 50 | 25
  1.00 | =100 | =50 | =25
  0.50 | =50 | =25 | =12.5
  2.00 | =100 | =100 | =50

  L'opacitat base pot excedir de 1,00 fins a 2,00. Per descomptat, l'opacitat no pot superar els 100. En l'exemple, podeu veure que una opció d'opacitat superior a 50 (100 * 2.00 = 200) és de fet una opacitat de 100, i 25 * 200 = 50 equival a 50 * 1.00 = 50 . Però aquesta possibilitat és útil quan el pinzell Mypaint té una opacitat per defecte inferior a 100.

Duresa

  Com més dur sigui el pinzell, més afilat serà. Quan reduïu la duresa, el pinzell Mypaint pot no funcionar si la mida del pinzell és massa petita.

  Exemple de duresa

  1.00

  0.90

  0.80

  0.70

Eines Pinzell MyPaint
Pinzell MyPaint