# Diàleg del color del Primer pla/Fons

El diàleg del color del Primer pla/Fons

El diàleg del color permet gestionar i recollir colors nous. Podeu utilitzar-ho de cinc maneres diferents: GIMP, CMYK, triangle, aquarel·la i escales. Té una pipeta interessant per a recollir un color de qualsevol lloc de la pantalla.

El diàleg cridat des de l'àrea Primer pla/Fons en la caixa d'eines és una mica diferent del que prové del menú principal:

- els lliscadors estan visibles permanentment en lloc de ser seleccionats,

- dotze botons mostren els últims colors utilitzats. Podeu triar un color fent clic sobre un d'aquests botons o afegir el color actiu del primer pla o del fons a aquesta llista de l'historial.

El diàleg funciona tant en el color del primer pla com en el del fons.

## Activeu el diàleg

Aquest diàleg és un diàleg acoblable; mireu la secció sobre el seu ús.

Podeu accedir-hi:

- des del menú de la imatge: Finestres Diàlegs acoblables Colors;

- des del menú de la pestanya en qualsevol diàleg acoblable fent clic sobre el botó i seleccionant Afegeix una pestanya Colors,

- des de la caixa d'eines: feu clic sobre el color actiu del Primer pla o del Fons. Disposeu d'un historial de colors.

En el menú Finestres, hi ha una llista de finestres separades que només existeix si almenys un diàleg roman obert. En aquest cas, podeu obrir el diàleg Colors des del menú: Finestres Colors.

## Ús del diàleg de colors Primer pla/Fons

El selector GIMP

  Amb aquest selector, seleccioneu un color fent clic sobre la franja unidimensional situada en la vora dreta i després a l'àrea bidimensional situada a l'esquerra. La franja unidimensional pot codificar qualsevol dels paràmetres H, S, V, R, G o B, segons el botó pressionat. L'àrea bidimensional codifica els paràmetres dels dos colors complementaris.

CMYK

  CMYK

  El selector CMYK representa els colors que s'han d'imprimir en un paper blanc; s'hi accedeix fent clic a la icona impressora. Proporciona la possibilitat de gestionar els colors des del model de color CMYK. Teniu un lliscador que va del blanc fins a la saturació completa (0-100) per a cada color. El Suplement negre (%) és la proporció de negre que s'utilitzarà per a la impressió per a completar els tons foscos.

Triangle

  El selector Triangle

  Aquest selector utilitza el model de color . Feu clic al cercle cromàtic i arrossegueu el punter del ratolí per a seleccionar el to. Feu clic i arrossegueu en el triangle per a variar la saturació (verticalment) i el valor (horitzontalment) de manera intuïtiva.

Triangle: selector de color
Aquarel·la

  Aquarel·la: selector de color

  Aquest selector de color es representa amb un pinzell. La manera de funcionar és una mica diferent dels models presentats fins ara. El principi consisteix a canviar el color actiu del primer pla fent clic en la paleta rectangular. Si el color del primer pla és, per exemple, blanc, llavors es torna vermell si es fa clic a la zona vermella. Els clics repetits reforcen l'efecte. Amb el lliscador que està en la part dreta de la paleta podeu ajustar la quantitat de color amb cada clic: com més alt puja el lliscador, més s'incrementa el color.

Aquarel·la: selector de color
Paleta

  Paleta: selector de color

  Aquest selector de color mostra una llista dels colors de la paleta actual en el diàleg paletes. Podeu establir els colors de primer pla o de fons del GIMP fent clic sobre els colors en la visualització dels colors. També podeu utilitzar les tecles del cursor per a moure's dins de la llista de colors.

Paleta: selector de color
Escales

  El selector d'escales

  Aquest selector mostra una vista global dels canals R, G, B i dels valors H, S, V, situats en els lliscadors.

El selector Pipeta

  El selector de color té un comportament completament diferent que l'eina de selecció de color. En lloc d'escollir els colors de la imatge activa, podeu triar colors de tota la pantalla.

  El desavantatge és que s'obtenen colors després de ser processats per la pila de colors completa del sistema, en particular la gestió del color. Significa que els valors de color resultants poden acabar diferents dels que retorna l'eina de selector de color quan es tria sobre el llenç. Us correspon triar amb coneixement de causa quin selector de color cal utilitzar.

Notació HTML

  Consulteu la Notació HTML. També es poden utilitzar les paraules claus CSS; introduïu la primera lletra d'un color per a obtenir una llista de colors amb la paraula clau:

  Exemple de paraules claus CSS

  En fer clic-dret en el quadre de text Notació HTML, s'obre un menú contextual que permet editar la notació, especialment per enganxar una notació complexa que heu copiat en un altre lloc. Aquest menú també permet inserir emojis.

  El menú contextual de la notació HTML

Paraules claus CSS

Com en la caixa d'eines, podeu commutar el color de primer pla pel del fons fent clic a la fletxa doble, i també restaurar els colors blanc i negre fent clic en els petits quadrats blanc i negre que se superposen parcialment.

Diàlegs Selector de color
Selector de color