# Informa errors i sol·licita millores

És trist dir-ho, cap versió del GIMP no ha estat absolutament perfecta encara. Més trist encara, probablement cap versió no ho serà mai. Malgrat tots els esforços per a fer que tot funcioni, un programa tan complicat com el GIMP està destinat a espatllar-se de tant en tant o fins i tot penjar-se.

Però el fet que els errors són inevitables no significa que s'acceptin passivament. Si trobeu un error en el GIMP, als desenvolupadors els agradaria conèixer-lo perquè almenys puguin intentar arreglar-lo.

Suposem, doncs, que heu trobat un error, o almenys us ho penseu: intenteu fer alguna cosa i el resultat no és el que espereu. Què heu de fer? Com heu d'informar de l'error?

El procediment per a fer una sol·licitud de millora (enhancement request), és a dir, per a demanar als desenvolupadors que afegeixen una característica que falta, és el mateix que el procediment per a informar d'un error.

Igual que molts altres projectes de programari lliure, el GIMP usa un mecanisme per a informar d'errors denominat GitLab. És un sistema molt potent basat en el web, capaç de gestionar milers d'informes d'errors sense perdre'ls la pista. De fet, el GIMP comparteix la seva base de dades GitLab amb el projecte GNOME sencer.

## Assegureu-vos que és un error

El primer que hauríeu de fer, abans d'informar d'un error, és fer l'esforç de verificar que el que realment veieu sigui un error. És difícil donar un mètode que s'adapti a totes les situacions, però llegir la documentació és útil i discutir l'IRC o debatre al Discourse també pot ser profitós. Si veieu un bloqueig, enfront d'un simple mal comportament, la possibilitat que sigui un error veritable és prou alta: els programes ben escrits estan dissenyats per a no bloquejar-se en cap circumstància. En tot cas, si heu fet un esforç conscient per a decidir si realment és un error i al final encara no n'esteu segur, llavors tireu endavant i informeu de l'error: el pitjor que pot passar és que l'equip de desenvolupament perdi una mica de temps.

En realitat hi ha unes poques coses que se sap que provoquen que el GIMP es bloquegi però han resultat massa incòmodes perquè valgui la pena arreglar-les. Una és demanar al GIMP que faci una cosa que requereixi una quantitat immensa de memòria, com ara crear una imatge amb un milió de píxels en un costat.

També us hauríeu d'assegurar que feu servir una versió actualitzada del GIMP: informar d'errors que ja s'han arreglat és una pèrdua de temps per a tothom. El (GIMP 1 ja no es manté, així que si el feu servir i hi trobeu errors, podeu actualitzar al GIMP 2 o conviure amb els errors). En particular, si feu servir una versió de desenvolupament del GIMP, assegureu-vos que podeu veure l'error en l'última versió abans de presentar l'informe.

Si després de la deguda consideració encara penseu que teniu un informe d'un error legítim o una sol·licitud de millora, el pas següent és anar a la pàgina de problemes del GIMP (), i intentar veure si algú ja ha informat de l'error.

### Troba un error específic

Introduïu alguns termes de cerca (separats per espais), per exemple.

> `filter crash`

la caixa de text «Search or filter results.....» (cerca o filtra els resultats) i premeu Retorn. Per defecte, només veieu informes oberts; podeu canviar-ho fent clic a «All» (Tot) situat al damunt del camp de cerca.

El resultat és o bé una llista d'informes d'error no gaire llarga o un missatge dient Sorry, your filter produced no results (Disculpeu, el filtre no ha trobat resultats). Si no trobeu un informe d'errors, pot ser que valgui la pena intentar una altra cerca amb termes diferents. Si malgrat els vostres esforços, presenteu un informe d'error i acaba resolent-se com a Duplicat, no us amoïneu: li ha passat més d'un cop a l'autor d'aquesta documentació.

## Enviament d'informes d'error

Bé, ho heu intentat tot, i encara penseu que probablement és un error. Llavors, hauríeu d'informar de l'error a la pàgina GitLab.

La primera vegada que presenteu un informe d'error, se us demanarà que creeu un compte GitLab. És fàcil i sense dificultats, i probablement no rebreu cap correu porqueria com a resultat.

- Registreu un problema nou

  Aneu a , i feu clic al botó New issue (Problema nou).

  Si no heu iniciat la sessió, se us dirigirà automàticament a la pàgina d'inici de sessió. Després d'introduir el nom d'usuari (login) i contrasenya, torneu a la pàgina New Issue (Problema nou).

- Ompliu el formulari

  Seleccioneu Choose a template i trieu si voleu denunciar un error o sol·licitar una nova funció. Tingueu en compte que la major part de la informació que proporcioneu pot ser modificada pels desenvolupadors si està malament; intenteu fer les coses bé però no us hi obsessioneu.

  Títol

    Escriviu un resum d'una frase que sigui prou descriptiva perquè qualsevol que cerqui errors similars trobi el vostre informe d'errors sobre la base de les paraules que aquest resum conté.

  Description (Descripció)

    Descriviu el problema. Sigueu tan específic com pugueu, i doneu tota la informació que penseu que pugui ser rellevant. L'informe clàssic d'error totalment inútil és, El GIMP es bloqueja. Aquest programa és realment dolent (GIMP crashes. This program sucks). No espereu que els desenvolupadors puguin solucionar un problema si no poden saber quin és.

  A vegades és molt útil complementar l'informe d'error amb una captura de pantalla o algun altre tipus de dades. Per a fer-ho, feu clic al botó Add an attachment (Adjunta un fitxer), i seguiu les instruccions. Aquesta imatge ha de ser la més petita possible i sobretot cal que sigui indispensable, perquè romandrà emmagatzemada durant anys, i s'ha d'anar amb compte de no malgastar la memòria.

  Quan hàgiu omplit tot això, premeu el botó Submit issue (Envieu el problema) i l'informe d'error s'enviarà. Se us assignarà un número que podeu anotar; no obstant això, podeu rebre correus quan algú comenti o modifiqui l'informe d'errors. Es pot llegir l'estat actual de l'informe si aneu a .

El GIMP Errors
Errors