# Obre la ubicació…

El diàleg Obre una ubicació permet carregar una imatge des d'una ubicació en línia o de xarxa, especificada per un URI, en qualsevol dels formats que el GIMP admet.

## Activar l'ordre

- Podeu accedir a aquesta ordre des del menú Fitxer Obre una ubicació….

## Descripció de la finestra de diàleg

Els esquemes més típics per a obrir imatges són:

file://

  per a obrir una imatge d'una unitat de disc local

  Podeu ometre el prefix file:// i obrir les imatges simplement posant-hi un camí absolut o relatiu i el nom del fitxer.

  La carpeta base predeterminada per als camins relatius depèn del sistema operatiu. Generalment és `/home/<nom_de_usuari>/` en Linux, `C:\Documents and Settings\<nom_de_usuari>\My Documents\My Images\``C:\\Documents and Settings\\<nom_de_usuari>\\My Documents\\My Images\\` en Windows i `/Users/<nom_de_usuari>/` en Mac OS X.

ftp://

  per a obrir una imatge des d'un servidor ftp

https://
http://

  per a carregar una imatge des d'un lloc web

  Quan visiteu un lloc d'internet, podeu fer clic amb el botó dret del ratolí en una imatge i triar Copia l'adreça de l'enllaç en el menú desplegable. Llavors enganxeu-la en el diàleg Obre una ubicació per a obrir-la en el GIMP.

  Encara que aquesta ordre fa molt fàcil agafar imatges des de llocs web: Respecteu els drets d'autor si us plau! Les imatges, encara que estiguin publicades en internet no sempre són lliures perquè les useu.

Imatge Obre Obre una ubicació
Obre una ubicació