# Dibuixa objectes senzills

En aquesta secció aprendreu com crear objectes senzills en el GIMP. És bastant fàcil una vegada que sabeu com fer-ho. El GIMP proporciona un extens conjunt d'Eines i accessos directes en els quals la majoria dels usuaris novells es perden.

## Dibuixa una línia recta

Comenceu dibuixant una línia recta. La forma més senzilla de crear una línia recta és utilitzant la vostra eina pinzell preferida, el ratolí i el teclat.

Dibuixa una línia recta

- Una imatge nova

  El diàleg mostra una imatge nova, farcida amb un fons blanc.

  Creeu una imatge nova. Seleccioneu la vostra eina pinzell preferida o utilitzeu el llapis, si teniu dubtes. Seleccioneu un color del primer pla, però assegureu-vos que els colors del primer pla i del fons són diferents.

- Inici de la línia recta

  El diàleg mostra una imatge nova, amb el primer punt que indica l'inici de la línia recta. El punt té un color del primer pla negre.

  Feu un punt d'inici fent clic a l'àrea de mostra la imatge amb el botó esquerre del ratolí. El llenç hauria de semblar-se a .

- La línia d'ajuda

  La captura de pantalla mostra la línia d'ajuda, que indica com quedarà la línia acabada.

  Mantingueu premut el botó Maj del teclat i allunyeu el ratolí del punt inicial que vau crear. Veureu una línia fina que indica com quedarà finalment la línia.

- La línia després del segon clic

  La línia creada apareix en la finestra d'imatge després de dibuixar el segon punt (o punt final), mentre manteniu premuda la tecla Maj.

  Si esteu satisfet amb la direcció i la longitud de la línia, torneu a fer clic-esquerre per a acabar-la. El GIMP mostra una línia recta ara. Si la línia no apareix, comproveu els colors del primer pla i del fons i assegureu-vos que heu mantingut premuda la tecla Maj mentre pintava. Podeu continuar creant línies mantenint premuda la tecla Maj i creant punts de finals addicionals.

## Creació d'una forma bàsica

- El GIMP no està dissenyat per a pintar.

  Proveu per exemple .

  No obstant això, podeu crear formes pintant-les fent ús de la tècnica descrita a o bé amb les eines de selecció. Per descomptat, hi ha altres maneres de dibuixar una forma determinada, però ens cenyirem ací a les més fàcils. Així podeu crear una imatge nova i comprovar que els colors del primer pla i del fons són diferents.

- Creació d'una selecció rectangular

  La captura de pantalla mostra com es crea una selecció rectangular. Mantingueu premut el botó esquerre del ratolí mentre moveu el ratolí en la direcció de la fletxa vermella.

  Les formes bàsiques, com els rectangles o les el·lipses, es poden crear utilitzant les eines de selecció. Aquest programa d'aprenentatge utilitza una selecció rectangular com a exemple. Trieu l'eina de selecció rectangular i feu una nova selecció: mantingueu premut el botó esquerre del ratolí mentre moveu cap a una altra posició en la imatge (il·lustrat en la figura ). La selecció es crea quan deixeu anar el botó del ratolí. Per a més informació sobre les tecles modificadores consulteu les eines de selecció.

- Selecció rectangular farcida amb el color del primer pla

  La captura de pantalla mostra una selecció rectangular farcida amb el color del primer pla.

  Després de crear la selecció, podeu crear una forma farcida o una de contornejada amb el color del primer pla que vulgueu. Si us decanteu per la primera opció, trieu un color del primer pla i ompliu la selecció amb l'eina pot de pintura. Si escolliu l'última opció, feu un contorn utilitzant l'element del menú Traça la selecció des del menú Edita. Si esteu satisfets amb el resultat, suprimiu la selecció.

Línia Dibuixa una línia recta
Programes d'aprenentatges Dibuixa una línia recta
Rectangle Dibuixa un rectangle
Programes d'aprenentatges Dibuixa un rectangle