# Com dibuixar línies rectes

Aquest tutorial està basat en text i imatges de Seth Burgess, Copyright © 2002. L'original es pot trobar en Internet a .

## Objectius

Exemple de línies rectes

Aquest tutorial mostra com podeu fer línies rectes amb el GIMP. Forçar que una línia sigui recta és una manera convenient per a fer coses sense que es vegin afectades per les imprecisions del ratolí o la tauleta, i aprofitar els avantatges de l'ordinador per a fer les coses clares i ordenades. Aquest tutorial no fa servir l'eina Línies rectes per a tasques complexes; només pretén mostrar com podeu utilitzar-les per a crear línies rectes, d'una manera ràpida i fàcil.

- Preparatius

  Presentació de la tecla Maj

  Generalment teniu dues tecles Maj al teclat. S'assemblen a la fotografia de dalt. Les tecles es troben als costats esquerre i dret del teclat.

  El ratolí pot venir en diferents varietats, però sempre té com a mínim dos botons.

- Crea una nova imatge

  Primer, crea una imatge nova. Qualsevol mida servirà. Utilitzeu Fitxer Nou... per crear una imatge nova.

- Tria una eina

  Eines de pintura en la caixa d'eines

  Qualsevol de les eines ressaltades en vermell, en la caixa d'eines de dalt, pot fer línies.

- Crea un punt d'inici

  Punt d'inici

  Feu clic al pinzell de la caixa d'eines. Feu clic a la imatge on vulgueu que comenci o acabi una línia. Apareixerà un punt a la pantalla. La mida d'aquest punt representa la mida actual del pinzell, que podeu canviar en el diàleg del pinzell (vegeu ). Ara, comencem a dibuixar una línia. Manteniu premuda la tecla Maj.

- Dibuixa la línia

  Dibuixa la línia

  Després d'establir un punt d'inici i mentre premeu Maj, veureu una línia recta que segueix el cursor. Feu clic en el primer botó del ratolí (normalment el de l'esquerra) i deixeu-lo anar. Durant tota l'estona que heu fet clic en el botó del ratolí, cal que mantingueu premuda la tecla Maj.

- Resultat final

  Resultat final

  És una característica poderosa. Podeu dibuixar línies rectes amb qualsevol de les eines de dibuix. Fins i tot podeu dibuixar més línies al final d'aquesta. El nostre últim pas és deixar anar la tecla Maj , i ja hem acabat. Alguns exemples es mostren a la secció següent. Feliç GIMPing!

## Exemples

Exemples I

Definiu la dinàmica al color des del degradat i establiu opcions de color a incandescent. A Opcions d'esvaïment, definiu Repeteix a Truncar. Depenent de la mida de la imatge subjacent, és possible que vulgueu canviar la longitud de l'esvaïment també.

Seleccioneu l'eina Clona i seleccioneu com a origen el patró Fulles d'auró.

Exemples II

Utilitzeu Filtres Compon Patró Quadrícula per a crear una quadrícula. Useu l'eina Taca amb el dit per a dibuixar una línia amb un pinzell lleugerament més gros.

Utilitzeu Filtres Compon Soroll Plasma per a crear el núvol de plasma fresc. Utilitzeu l'eina Esborra amb un pinzell quadrat per a dibuixar una línia.

Exemples III

Utilitzeu l'eina de selecció rectangular per a seleccionar un rectangle i després ompliu la selecció amb un color blau clar. Seleccioneu l'eina aclareix/crema. Establiu el tipus per aclarir i pinteu a la part superior i esquerre utilitzant un pinzell de mida adequada. Establiu el tipus per a cremar i pinteu a la dreta i a la part inferior.

Tutorial
Dibuixa