# Diàleg dels degradats

La finestra de diàleg dels degradats

El diàleg dels Degradats ofereix una paleta de degradats, una sèrie de colors disposats de manera lineal, s'utilitza amb l'eina Degradat i moltes altres operacions. També ofereix diverses funcions per a manipular els degradats. Podeu seleccionar un degradat fent clic en la llista: es mostrarà a la zona de Pinzell/Patró/Degradat de la caixa d'eines. Amb el GIMP venen algunes desenes de degradats instal·lats. Podeu crear-ne més utilitzant l'Editor de degradat. Es pot trobar informació general sobre els degradats i el seu ús en el GIMP en la secció Degradats. Informació general sobre degradats i com s'utilitzen amb el GIMP es pot trobar a la secció Degradats.

Els primers cinc degradats són particulars: reprodueixen de diferents maneres el degradat entre els colors del primer pla i del fons de la caixa d'eines .

- Primer pla cap al Fons: només blanc i negre amb un límit clar.

- Primer pla cap al fons (HSV sentit horari/antihorari): tots els tons en el cercle cromàtic entre el color del primer pla i els del fons, sentit horari o antihorari.

- Primer pla cap al Fons (RGB): degradat per defecte, entre els colors del primer pla i els del fons de la caixa d'eines, en mode RGB.

- Primer pla cap a transparent : només s'utilitza el color del primer pla, des de l'opacitat completa fins a la transparència completa. Aquest degradat és molt útil quan es treballa amb collages fusionats o amb efectes de boira.

## Activeu el diàleg

Aquest diàleg és un diàleg acoblable; mireu la secció sobre el seu ús.

Podeu accedir-hi:

- des d'un menú principal: Finestres Diàlegs acoblables Degradats;

- des del menú de la pestanya en qualsevol diàleg acoblable fent clic sobre el botó i seleccionant Afegeix una pestanya Degradats.

- des de la caixa d'eines, fent clic al degradat actual a la zona Pinzell/Patró/Degradat (si heu marcat l'opció Mostra el pinzell actiu, el patró i el degradat a les preferències de la caixa d'eines).

- Des de la imatge utilitzant la tecla drecera Ctrl G.

En el menú Finestres, hi ha una llista de finestres separades que només existeix si almenys un diàleg roman obert. En aquest cas, podeu obrir el diàleg de Degradats des del menú principal: Finestres Degradats.

## Ús del diàleg dels Degradats

La forma més bàsica d'utilitzar aquest diàleg és fer clic sobre un dels degradats de la llista, i convertir-ho en el degradat actiu del GIMP, s'utilitzarà en qualsevol operació que involucri un degradat.

Si feu doble clic en un degradat, s'obrirà l'editor de degradats on podreu canviar el nom. Tanmateix només es permet canviar el nom dels degradats que hàgiu creat, no els proporcionats pel GIMP. Podeu reanomenar un degradat ja instal·lat, però recuperarà el nom original quan es reiniciï el GIMP. Com a regla general, no podeu modificar els recursos originals del GIMP només els que heu creat vosaltres.

Mode Graella i mode Llista

  En el menú de la pestanya, podeu triar entre Visualitza com a graella i Visualitza com a llista. En el mode graella, els degradats es col·loquen en una taula rectangular. En el mode llista, els degradats estan alineats verticalment amb el seu nom.

  En el menú de la pestanya, l'opció Previsualitza la mida us permet adaptar la mida de les previsualitzacions dels degradats al vostre gust.

Els botons de la part inferior del diàleg permeten operar sobre els degradats de diverses maneres:

Edita el degradat

  Aquest botó activa l'Editor de degradat.

Degradat nou

  Crea un degradat nou que comença sent una simple escala de grisos, i activa l'editor de degradat perquè es pugui modificar. Els degradats que es creen es desen automàticament a la carpeta `gradients` de la carpeta personal del GIMP, des d'on es carreguen automàticament quan s'inicia el GIMP. Podeu canviar aquesta carpeta o crear-ne una de nova en el diàleg de preferències.

Duplica el degradat

  En fer clic en aquest botó, es crea una còpia del degradat seleccionat. Podeu editar la còpia, ja que no es pot editar l'original.

Suprimeix el degradat

  En fer clic en aquest botó, eliminarà tots els rastres del degradat, si teniu permís per a fer-ho. Es demana confirmació.

Actualitza els degradats

  Si afegiu degradats a la carpeta personal `gradients` des d'altres mitjans que no siguin aquest diàleg, aquest botó fa que es recarregui la llista, per tal que les noves entrades estiguin disponibles.

Les funcions d'aquests botons també es troben al menú del diàleg emergent, que apareix en fer clic dret en qualsevol part de la llista de degradats, o mitjançant el Menú de degradat en el menú de la pestanya:

Menú dels degradats

El menú de degradat també aporta algunes funcions addicionals:

Anomena i desa en POV-Ray...

  Això us permet desar al degradat en el format utilitzat pel programa 3D POV-Ray.

Copia la ubicació del degradat

  Aquesta ordre permet copiar la ubicació del fitxer del degradat al porta-retalls. Després podeu utilitzar-ho en un editor de text.

Mostra en el Gestor de fitxers

  Mostra en el Gestor de fitxers obre la ubicació del degradat en el Gestor de fitxers predeterminat del sistema.

Degradat personalitzat...

  Aquesta ordre crea una mostra de la imatge, omplerta amb el degradat seleccionat. En la finestra del diàleg podeu seleccionar l'amplada i l'alçada de la imatge així com la direcció del degradat.

Anomena i desa en CSS

  El llenguatge CSS (Fulls d'estil en cascada) s'utilitza per formatar la visualització dels fitxers HTML i XML, per exemple el color de fons, la mida de la lletra, o el degradat del fons. El connector «Desa el CSS» és un generador CSS3 de degradat lineal que permet desar un fragment de codi CSS3, conté les dades de degradat per a un degradat determinat del GIMP. Aquest fragment de codi és un fitxer de text: podeu copiar i enganxar al full d'estils relacionat amb el fitxer HTML, així s'aconsegueix un fons degradat en obrir el fitxer HTML en els navegadors web Firefox, Chrome o Safari. Aquest fragment de codi CSS3 també es pot utilitzar com un degradat en els fitxers SVG.

  Ací hi ha un exemple d'un fragment de codi CSS3, s'utilitza el degradat blau verd:

  Un fragment CSS creat amb Anomena i desa en CSS

      background-image: linear-gradient(top, rgb(0,123,255) 0%, rgb(72,226,255) 56%,
           rgb(0,255,161) 100%);

Un fragment de codi CSS degradat

### Etiquetatge

Podeu utilitzar etiquetes per a reorganitzar la visualització dels degradats. Consulteu .

Diàlegs Diàleg del degradat
Degradat Diàleg