# Recursos del sistema

Recursos del sistema

Aquesta pàgina us permet personalitzar la quantitat de memòria del sistema assignada per a diversos propòsits. També us permet establir la mida dels fitxers de miniatures que produeix el GIMP.

## Opcions

Consum dels recursos

Nombre mínim de nivells de desfer

  El GIMP us permet desfer la majoria de les accions, ja que manté un Historial de desfer per a cada imatge. Independentment de l'ús de la memòria, GIMP permet desfer un nombre mínim de les accions més recents: aquest és el nombre que s'especifica ací. Mireu per a més informació sobre els mecanismes de desfer de GIMP.

Memòria màxima de desfer

  És la quantitat de memòria de desfer assignada per a cada imatge. Si l'historial de desfer supera aquesta mida, els passos més antics s'esborren, tret que el nombre de passos no sigui més petit que l'especificat a dalt.

Mida de la memòria cau

  És la quantitat de RAM del sistema assignada a les dades d'imatge del GIMP. Si el GIMP requereix més memòria que això, utilitza la memòria d'intercanvi del disc que pot, en algunes circumstàncies, provocar una baixada de rendiment. Hi ha una oportunitat de configurar aquest nombre quan s'instal·la el GIMP, però podeu canviar-lo ací. Consulteu Com configurar la memòria cau per a més informació.

Mida màxima de les imatges noves

  No és una restricció rigorosa: si intenteu crear una imatge nova més gran que la mida especificada, se us demanarà confirmació per a obrir-la. Es tracta de prevenir que creeu accidentalment una imatge tan grossa que pugui provocar una parada del GIMP o un rendiment molt lent.

Intercanvi de compressió

  Això estableix el mètode de compressió utilitzat per a les dades de mosaic emmagatzemades a l'intercanvi. La compressió pot reduir la mida d'intercanvi, augmentar la seva velocitat, i minimitzant l'entrada i la sortida. Els valors són millor rendiment (predeterminat), equilibrat, i millor compressió, o cap per desactivar la compressió del tot.

Nombre de fils a utilitzar

  El multi-fils permet fer servir diversos nuclis per al processament. No totes les funcions n’utilitzen de moment. Un punt d’interès és que el multi-fils passa pel processament GEGL, però també en el nucli del GIMP, per exemple, per a separar la pintura de la pantalla.

Accés a la xarxa

Comprova si hi ha actualitzacions

  Quan aquesta opció està habilitada, el GIMP comprovarà regularment a l'inici si hi ha disponible una nova versió. Si n'hi ha, rebreu una alerta que podreu actualitzar. Tingueu en compte que aquesta opció requereix que tingueu connexió a Internet i que el GIMP hi pugui accedir.

Miniatura de la imatge

Mida de la miniatura

  Aquesta opció us permet determinar la mida de les miniatures que es mostren en el diàleg Obre un fitxer (i també es desen per a l'ús d'altres programes). Les opcions són Sense miniatures, Normal (128x128), i Gran (256x256).

Mida màxima del fitxer de miniatures

  Si un fitxer d'imatge és més que la mida màxima especificada, el GIMP no en generarà una miniatura. Aquesta opció permet prevenir que la miniaturització de fitxers d'imatge extremadament grans faci alentir en excés el GIMP.

Historial de documents

Mantén un registre permanent dels fitxers utilitzats en la llista de fitxers recents

  Quan està marcada, els fitxers que heu obert es desaran a l'historial de documents. Podeu accedir a la llista de fitxers amb el diàleg Historial de documents des del menú principal: Fitxer Obre un fitxer recent Historial de documents.

Ús Preferències Recursos del sistema
Recursos del sistema