# Text

## Afegeix les lletres tipogràfiques

El GIMP utilitza el motor de lletra tipogràfica FreeType 2 per a renderitzar les lletres, i un sistema anomenat Fontconfig per a gestionar-les. FreeType 2 admet molts formats comuns de fitxers de lletres. També podeu afegir mòduls per a admetre altres tipus de fitxers de lletres. Vegeu FREETYPE 2 per a més informació.

Qualsevol lletra tipogràfica en el camí de la lletra Fontconfig està disponible en el GIMP. A més, qualsevol lletra que es troba en les Carpetes de lletres del GIMP està disponible en el GIMP. Les carpetes de lletres s'estableixen a la pàgina lletres tipogràfiques en les Carpetes de preferències. Per defecte, hi ha dues carpetes de lletres: la carpeta de lletres del sistema del GIMP (que no hauríeu d'alterar), i una carpeta de `lletres` dins del vostre directori personal del GIMP. També podeu afegir carpetes de lletres addicionals si ho voleu.

- Linux

  Hi ha diverses maneres d'instal·lar una lletra tipogràfica:

  - Utilitzeu una aplicació com Tipus de lletra del GNOME o KFontView per a instal·lar la lletra tipogràfica.

  - Col·loqueu el fitxer de la lletra tipogràfica al directori `./.local/share/fonts/`. Això farà que la lletra només estigui disponible per a vosaltres.

  - Si teniu drets d'administrador, col·loqueu el fitxer de la lletra tipogràfica al directori `/usr/local/share/fonts/`. Això farà que la lletra estigui disponible per a tots els usuaris.

  En tots els casos, la lletra tipogràfica estarà disponible per a tots els programes que utilitzen Fontconfig.

- Microsoft Windows:

  Hi ha diverses maneres d'instal·lar una lletra tipogràfica a tot el sistema:

  - Arrossegueu el fitxer de la lletra tipogràfica al directori de les lletres `C:\Windows\Fonts` `C:\\Windows\\Fonts`.

  - Instal·leu el tipus de lletra mitjançant el Tauler de control de Windows. En el Windows 7 i Windows 10, aneu a Tauler de control Tipus de lletra. A Windows 8.1, aneu a Tauler de control Aparença i personalització Tipus de lletra.

  El suport de Windows per a diferents formats de fitxer de lletres varia segons la versió de Windows. Si us plau, pregunteu en un fòrum de suport de Windows en cas de problemes.

- Mac OS X

  Instal·leu la lletra tipogràfica a través de l'aplicació Font Book.

La lletra tipogràfica instal·lada es mostrarà la propera vegada que inicieu el GIMP. Si voleu utilitzar-la en una instància del GIMP ja en execució, premeu el botó Actualitza al Diàleg de les lletres tipogràfiques.

Si per alguna raó teniu problemes en intentar instal·lar una lletra tipogràfica a tot el sistema, intenteu instal·lar la lletra a la carpeta `lletra tipogràfica` del vostre directori personal del GIMP (vegeu més amunt).

Per a obtenir més informació sobre les lletres tipogràfiques en el GIMP, consulteu Lletres tipogràfiques en el GIMP 2.0 pàgina de la web del GIMP.

Text Lletres tipogràfiques
Lletres tipogràfiques Afegeix

## Problemes amb les lletres tipogràfiques

En la majoria dels casos, els problemes amb les lletres tipogràfiques han estat causats per fitxers de lletres mal formats que donen problemes a Fontconfig. Si experimenteu errors a l'inici quan el GIMP escaneja els vostres directoris de lletres, com a solució ràpida podeu iniciar el GIMP amb l'opció de la línia d'ordres `--no-fonts` argument de la línia d'ordres, però aleshores no podreu utilitzar l'eina de text.

Una font freqüent de confusió passa en els sistemes Windows, succeeix quan el GIMP troba un fitxer de lletres tipogràfiques mal format i genera un missatge d'error provocant l'aparició del missatge No tanqueu la finestra de la consola; és innòcua, però si es tanca, tancareu el GIMP. Quan això succeeix, a l'usuari sovint li sembla que el GIMP ha fallat. Però no és així: tancant la finestra de Windows, es tancarà el GIMP. Per desgràcia, aquesta molesta situació és causada per la interacció entre Windows i les biblioteques amb les quals hi enllaça el GIMP, no té solució des del GIMP. El que es pot fer és minimitzar la consola i ignorar la finestra.

Lletres tipogràfiques Problemes
Imatge Text