# Historial de desfer

El diàleg historial de desfer

Aquest diàleg mostra una llista de les accions que s'han realitzat recentment sobre una imatge, amb un petit esbós que intenta il·lustrar els canvis en cada acció. La imatge es pot revertir a un punt anterior de l'historial de desfer simplement fent clic a l'entrada correcta de la llista. Per a més informació sobre el mecanisme desfer del GIMP i sobre el seu funcionament, consulteu la secció desfer.

## Activeu el diàleg

Aquest diàleg és un diàleg acoblable; mireu la secció sobre el seu ús.

Podeu accedir-hi:

- des del menú principal: Finestres Diàlegs acoblables Historial de desfer.

- des del menú de la pestanya en qualsevol diàleg acoblable fent clic sobre el botó i seleccionant: Afegeix una pestanya Historial de desfer.

## Utilitzant el diàleg historial de desfer

Simplement seleccioneu un punt de l'historial de desfer fent clic sobre la llista. Així podeu anar i tornar entre les diferents etapes de la vostra feina tantes vegades com vulgueu, sense perdre informació ni consumir recursos. En la majoria dels casos, els canvis són molt ràpids.

Ctrl F obriu un camp de cerca. Mireu

En la part inferior del diàleg hi ha tres botons:

Desfés

  Aquest botó té el mateix efecte que triar Edita Desfés des del menú, o premeu Ctrl Z; la imatge torna a l'etapa anterior de l'historial de desfer.

Refés

  Aquest botó té el mateix efecte que triar Edita Refés des del menú, o polseu Ctrl Y; la imatge avança a la següent etapa de l'historial de desfer.

Neteja l'historial de desfer

  Aquest botó suprimeix totes les etapes de l'historial de desfer excepte la imatge actual; si féssiu clic us demanaria confirmació. Però l'única raó per a fer-ho seria manca de memòria.

  En una pestanya, aquest diàleg està representat per

  Podeu establir el nombre de nivells de desfer a Recursos del sistema.

Diàlegs Historial de desfer
Historial de desfer