# Editor de mapes d'orientació

## Panoràmica

L'editor de mapa d'orientació és un annex del filtre GIMPressionista. S'hi accedeix fent clic al botó Edita a la pestanya Orientació. Serveix per a establir la direcció de les pinzellades fetes pel filtre.

## Opcions

Paràmetres de regulació de l'Editor del mapa d'orientació

Podeu posar un o diversos vectors. Podeu establir la direcció i la força, i actuarà sobre la zona corresponent de la imatge.

Vectors

  A la finestra de l'esquerra (vectors) podeu gestionar els vectors. Per defecte, un vector és al centre. Els vectors són vermells quan estan actius, grisos quan no ho estan i amb un punt blanc a la punta.

  - En prémer el botó Afegeix, s'afegeix un vector en el centre de la finestra, mentre que fent clic amb el botó central del ratolí, el situa allà on es fa clic.

  - Amb un clic del botó esquerre, el vector actiu es col·loca en el punt seleccionat.

  - Quan premeu el botó dret del ratolí, el vector actiu apunta cap on s'ha fet el clic.

  - Els botons i i >> desplacen el focus d'un vector a un altre.

  - El botó Suprimeix permet eliminar el vector seleccionat.

  Amb la barra de desplaçament a la dreta del panell dels vectors, es pot ajustar la brillantor de la imatge. Això és molt útil si la imatge és molt fosca o clara i no es poden veure bé els vectors.

Previsualització

  Aquesta previsualització dona una idea de l'acció dels diferents vectors. El lliscador de la vora dreta permet canviar la lluminositat de la previsualització.

Tipus

  Hi ha diferents tipus d'arranjament de les pinzellades en el domini del vector actiu. És difícil descriure l'efecte, però se'n pot veure el resultat a la previsualització.

Voronoi

  Un diagrama de Voronoi consisteix en fer particions d'un plànol amb n punts mestres en n polígons, on cada polígon té només un d'aquests n punts mestres, i tots els altres punts del polígon estan més a prop del punt mestre que qualsevol altre punt. Així, els límits dels polígons estan a mig camí entre dos punts mestres. Teniu un exemple del diagrama de Voronoi:

  Ací, quan aquesta opció està seleccionada, només el vector més proper al punt donat de la imatge influencia aquest punt.
Voronoi
Angle

  Aquesta és la direcció del vector actiu. Aquest lliscador fa la mateixa acció que el botó dret (mireu a dalt).

Angle de desplaçament

  Aquest lliscador permet variar l'angle de tots els vectors.

Força

  Aquest lliscador actua sobre el domini d'influència del vector actiu. Aquesta influència disminueix amb la distància. La força es mostra per la longitud del vector.

Exp. força

  Aquest lliscador actua sobre la longitud de tots els vectors, i així canvia la força de les pinzellades.

Filtres Artístic El GIMPressionista
El GIMPressionista