# Com arreglar problemes de les imatges exportades

## Estic exportant a una imatge jpeg i la meva àrea transparent es torna blanca o negra

Quan exporteu imatges, cal tenir en compte que la majoria dels formats d'imatge tenen limitacions. Una limitació de les imatges jpeg és que no admeten transparència. En exportar a jpeg, el GIMP omple les àrees transparents amb el color de fons, que per defecte és blanc.

Per solucionar-ho, haureu de triar un format d'imatge diferent que admeti la transparència, com ara png o tiff.

## Estic exportant a una imatge gif i els colors han canviat

En exportar imatges, cal tenir en compte que la majoria dels formats d'imatge tenen limitacions. Una limitació de les imatges gif és que admet un màxim de 256 colors. Per a un gif animat, això és de 256 colors per fotograma; tanmateix el GIMP no permet exportar cada fotograma amb un conjunt diferent de 256 colors. En exportar a gif, el GIMP redueix el nombre de colors de la imatge a 256 combinant colors més o menys similars. Això pot provocar canvis notables a la imatge.

Per solucionar-ho, haureu de triar un format d'imatge diferent que admeti més colors o convertir la imatge a Mode indexat i ajustar manualment qualsevol color abans d'exportar a gif.